title: Mikko Niemi (koripalloilija)

text: Vuonna 2005 Niemi siirtyi Yhdysvaltoihin, Youngstownin osavaltionyliopistoon (YSU), jonka Penguins-nimistä koripallojoukkuetta Niemi edusti neljän kauden ajan. Hän oli Kimmo Heinosen jälkeen yliopiston historian toinen suomalaispelaaja ja pelasi pelintekijän pelipaikan lisäksi myös heittävänä takamiehenä. Juuri vuonna 2005 joukkueen päävalmentajana aloittaneen Jerry Slocumin YSU pelasi Horizon Leaguessa, maan korkeimmassa yliopistosarjassa. Ensimmäisellä yliopistokaudellaan 2005–2006 Niemi kuului joukkueen vaihtopelaajiin, teki keskimäärin 1,0 pistettä ja otti 0,8 levypalloa ottelua kohden. Hän pelasi 24 ottelussa noin 7,4 minuuttia per ottelu. YSU voitti kauden aikana vain seitsemän 28 ottelusta, sijoittui Horizon Leaguen viimeiseksi ja putosi pudotuspelien ensimmäisellä kierroksella. Seuraavalla kaudella Niemi pelasi kaikissa YSU:n 31 ottelussa ja oli kahdesti avausviisikossa. Hän kirjautti keskimäärin 10,6 minuutissa ottelua kohden 0,8 pistettä ja 1,1 levypalloa. YSU pärjäsi huomattavasti paremmin voitettuaan 31 ottelusta 14 ja sijoituttuaan Horizon Leaguessa keskikastiin. Joukkue voitti ensimmäisen pudotuspeliottelunsa mutta hävisi puolivälierissä.


title: Mikko Niemi (koripalloilija)

text: Kausi 2007–2008 oli Niemen tilastollisesti paras yliopistossa. Hän pelasi kaikissa 30 ottelussa, aloitti niistä kymmenessä ja tuli viidessä ottelussa kentälle ensimmäisenä vaihtomiehenä. Alkukaudesta Niemi antoi parissa ottelussa runsaasti syöttöjä vähäisestä peliajastaan huolimatta. Niemi kirjautti kauden aikana tilastoikseen 1,0 pistettä, 1,5 levypalloa, 1,6 koriinjohtanutta syöttöä ja 0,4 riistoa. Koko kauden voitot ja tappiot olivat YSU:lta kuitenkin jälleen vaatimattomat 9–21, ja se putosi pudotuspelien ensimmäisellä kierroksella.


title: Mikko Niemi (koripalloilija)

text: Niemen viimeinen yliopistokausi 2008–2009 kului 0,3 pisteen ja 0,4 koriinjohtaneen syötön keskiarvoilla 19 ottelussa. YSU pelasi kauden jälleen Horizon Leaguen keskivaiheilla. Joukkue voitti 30 ottelusta 11 ja putosi konferenssin pudotuspelien ensimmäisellä kierroksella. Niemi pelasi yliopistourallaan 104 ottelussa, joista 15:ssä hän kuului avausviisikkoon. Hän ei kuitenkaan kuulunut yhdelläkään kaudella joukkueen tehopelaajiin.


title: Mikko Niemi (koripalloilija)

text: Yhdysvaltain yliopisto-opintojensa päätyttyä kesäkuussa 2009 Niemi palasi 1+1-vuotisella sopimuksella Korisliigaan Lappeenrannan NMKY:hyn, jota valmensi Niemeä aikaisemmin Pyrbasketissa valmentanut Jarmo Laitinen. Niemi toimi LrNMKY:n pelintekijänä Jouko Järvisen ja Aleksi Koskisen kanssa. Niemi sai LrNMKY:ssä melko vähän peliaikaa, alle kahdeksan minuuttia ottelussa, ja hänen pistekeskiarvonsa jäi 0,7:ään. LrNMKY ylsi runkosarjassa viidenneksi ja sai puolivälierissä vastaansa neljänneksi sijoittuneen KTP-Basketin, joka eteni puolivälieristä jatkoon suoraan 3–0-otteluvoitoin. Niemi pelasi puolivälierissä vain yhdessä ottelussa kuuden minuutin ajan tehden yhden kahden pisteen korin.


title: Mikko Niemi (koripalloilija)

text: Lappeenrannan-kautensa jälkeen Niemi ei enää pelannut valtakunnallisissa miesten sarjoissa. Kauden 2010–2011 hän pelasi II-divisioonaa Pyrinnön pääasiassa omista kasvateista muodostetussa reservijoukkue Tampereen Pyrintö II:ssa, jossa hänellä oli kokemusta joukkueeseen tuonut rooli. Pyrintö II nousi kauden päätteeksi valtakunnalliseen I-divisioonaan.


title: Mikko Niemi (koripalloilija)

text: Niemi pelasi 19 B-nuorten maaottelua 10,5 pisteen ja kahdeksan A-nuorten eli alle 18-vuotiaiden maaottelua 4,5 pisteen keskiarvolla. A-nuorten maajoukkueessa hän pelasi myös nuorten Pohjois-Euroopan liigaa (NEYBL). Alle 20-vuotiaiden maajoukkueessa Niemi pelasi 22 ottelua tehden 7,6 pistettä ottelua kohden ja voitti ikäluokan Pohjoismaiden mestaruuden vuonna 2003. Suomen nuorisomaajoukkueet eivät pelanneet Niemen aikana EM-kilpailujen A-divisioonassa.


title: Mikko Niemi (koripalloilija)

text: Vuonna 2007 Niemi pelasi Bangkokin universiadeissa Suomen 11:nneksi sijoittuneessa joukkueessa. Suomen miesten maajoukkuetta Niemi edusti kahdessa virallisessa EM-karsintoihin valmistaneessa maaottelussa kesällä 2004. Ensimmäisessä ottelussa Ruotsia vastaan Niemelle ei kertynyt tilastomerkintöjä. Toisessa ottelussa Latviaa vastaan Niemelle kirjattiin neljässä minuutissa yksi levypallo. Latvia-ottelu oli osa Tampereella pelattua Baltic Sea Cup -turnausta, jonka Suomi voitti.


title: Mikko Niemi (koripalloilija)

text: Valmentaja Jarmo Laitinen kuvaili Niemeä vuonna 2009 joukkuettaan mielellään ohjaavaksi pelintekijäksi, jolla oli hyvä pallonkäsittelytaito. Laitinen kuvaili Niemeä myös hyvin sosiaaliseksi ja ekstrovertiksi henkilöksi.


title: Mikko Niemi (koripalloilija)

text: Niemi harrasti lapsena koripallon lisäksi jalkapalloa ja jääkiekkoa. Hänen perheeseensä kuuluvat kaksi siskoa sekä vanhemmat Auli ja Ismo Niemi, joista jälkimmäinen pelasi Pyrinnössä 1970- ja 1980-luvuilla saavuttaen kahdesti SM-hopeaa. Niemi suoritti ylioppilastutkinnon Sammon lukiossa ja opiskeli Yhdysvalloissa pääaineenaan psykologiaa.


title: Genitaalivaihe

text: Genitaalivaihe on Sigmund Freudin mukaan ihmisen seksuaalisen kehityksen viimeinen vaihe, kun tämä puberteetti-iän läpikäytyään vihdoin saavuttaa aikuisen seksuaalisuuden.


title: Summa (kirjallisuus)

text: Summa (latinaa; monikossa "summae") viittaa keskiajan skolastiikalle tyypillisiin teoksiin, jotka tekevät yhteenvedon jonkin oppialan tiedoista. "Summat" ovat usein teologisia, filosofisia tai kanonisen oikeuden käsikirjoja, joita käytettiin sekä oppikirjoina että hakuteoksina.


title: Summa (kirjallisuus)

text: Jotkut teologian historioitsijat pitävät Origeneen teosta "Peri arkhon" katolisen teologian ensimmäisenä yhteenvetona. Toiset taas lukevat ensimmäiseksi tällaiseksi teokseksi Hilarius Poitierslaisen teoksen "De trinitate". Erottelu löytyy jo Radulfus Ardensilta, joka kirjoitti laajan teoksen "Speculum universale". Tässä laajassa merkityksessä myös Isidorus Sevillalaisen ja Rabanus Mauruksen ensyklopediset tutkielmat, nimiltään "De etymologiis" ja "De universo", voitaisiin myös lukea aikansa teologian ja filosofian yhteenvedoiksi.


title: Summa (kirjallisuus)

text: Suppeammassa merkityksessä sana "summa" viittaa teknisempiin systemaattisiin koosteisiin, joita alkoi ilmestyä 1100-luvulla. Muodon kehittäjänä on pidetty grammaatikko Petrus Heliasta, joka kokosi noin vuonna 1150 teoksen "Summa super Priscianum".


title: Summa (kirjallisuus)

text: Ensimmäinen suuri "summa"-teosten kirjoittaja oli Petrus Lombardus, joka tunnetaan teoksestaan "Sentenssit" ja sen ansiosta lisänimellä ”Sentenssien opettaja”. Historioitsijat eivät ole yksimielisiä siitä, missä määrin Petrus sai vaikutteita varhaisemmilta vastaavien teosten kirjoittajilta, kuten Robert Pullen, Hugo St. Victorilainen sekä teoksen "Summa sententiarum", joka sai vaikutteensa Pierre Abélardin teoksesta "Sic et non", kirjoittaja. Yleisesti on kuitenkin katsottu, ettei Petruksen teos ollut täysin omaperäinen.


title: Summa (kirjallisuus)

text: Petrus Lombardus on ansainnut maineensa siksi, että hänen teoksensa vaikutus kasvoi ajan myötä niin, että se oli 1200-luvulla hyvin laajalti yliopisto-opetuksen perusteos. Samalla sentenssikommentaareista tuli hyvin yleinen kirjallisuudenlaji. Varhaisimpia dominikaanisia sentenssikommentaarien kirjoittajia olivat Rolandus Cremonalainen, Hugo St. Cherilainen, Richard Fishacre, Robert Kilwardby ja Albert Suuri. Näiden teokset syntyivät 1200-luvun ensimmäisellä puoliskolla.


title: Summa (kirjallisuus)

text: Varsinaisista "summista" Albert Suuren oma, jättimäinen "Summa theologiae" ("Teologian summa") jäi kesken. Hänen oppilaansa Tuomas Akvinolaisen "Summa theologiae" on edelleen keskiaikaisen teologian mestariteos. Tuomaan toinen suuri "summa" oli "Summa contra gentiles" ("Summa pakanoita vastaan"). Muita 1200-luvun jälkimmäisen puoliskon merkittäviä "summia" ovat Ulrich Strasburgilaisen "Summa de bono" ja Hugo Ripelinin "Compendium theologicae veritatis".


title: Summa (kirjallisuus)

text: Dominikaanit kirjoittivat "summa"-teoksia myös katumusharjoituksista. Näihin kuuluvat Raymundus Peñafortelaisen "Summa de poenitentia", joka tunnetaan myös nimellä "Summa casuum" (1235); sekä Johannes Freiburgilaisen "Summa confessorum". 1300-luvulla Antoninus Firenzelainen kirjoitti teoksen "Summa theologica" (painettu: Venetsia 1477; Verona 1740), ja Bartolomeo San Concordiolainen teoksen "Summa casuum" (1338), jonka sisältö on järjestetty aakkosjärjestykseen.


title: Summa (kirjallisuus)

text: Tunnettuja fransiskaanien kirjoittamia "summia" ovat puolestaan Vilhelm Occamilaisen "Summa logicae", Artesanus Astilaisen "Summa casuum", Pacificus Ceredanolaisen "Summa pacifica" sekä Angelo Carletti di Chivasson "Summa angelica".


title: Summa (kirjallisuus)

text: Diminutiivimuoto "summulae" on myöhempää alkuperää kuin "summa". Sitä käytettiin enimmäkseen logiikan alan yhteenvedoista, joita käytettiin oppikirjoina 1200-luvulla. Tunnetuin näistä on Petrus Hispanuksen teos "Summulae logicales".


title: Summa (kirjallisuus)

text: "Summien" päämääränä oli kattaa joku ala, kuten logiikka, filosofia tai teologia, kokonaisuudessaan systemaattisessa muodossa. Luonteenomaista näille teoksille oli menetelmä, joka esiintyy ensimmäisen kerran Gerbert d’Aurillacin teoksessa "De rationali et ratione uti", ja jota myös Pierre Abélard käytti teoksessaan "Sic et non". Menetelmässä oli keskeistä vastakkaisten näkemysten, myöntävien ja kieltävien, esittäminen. Myöhemmin 1200-luvulle tultaessa, muodon kehittyessä huippuunsa, teokset pyrkivät selvittämään yhä huolellisemmin vastakkaisten näkemysten välisiä ristiriitoja.


title: Summa (kirjallisuus)

text: Tämän esitysmuodon lisäksi "summa"-muotoisia teoksia luonnehtii dialektiikan käyttäminen ei ainoastaan filosofisten vaan myös teologisten totuuksien valaisemisessa. Ennen pitkää teoksiin omaksuttiin suhteellisen kiinteä esitysjärjestys käsitellyille ongelmille. Tästä huolimatta teosten kirjoittajilla oli liikkumatilaa järjestää ongelmat haluamaansa järjestykseen, mikäli tarve niin vaati.


title: Summa (kirjallisuus)

text: "Sentensseissä" aiheet oli järjestetty neljään kirjaan seuraavalla tavalla: ensin aiheet jaetaan ”asioihin” ("res") ja ”merkkeihin” ("signa"). ”Asiat” jaetaan edelleen seuraavasti: autuutemme kohde, Jumala (ensimmäinen kirja); tämän päämäärän saavuttaminen, luodut (toinen kirja); hyveet, ihmiset ja enkelit, eli erityiset autuuden välineet ja autuuden subjektit (kolmas kirja). Neljäs kirja käsittää merkit eli sakramentit. Teoksen päämääränä oli koota auktoriteettien lauselmia eri aiheisiin liittyen.


title: Summa (kirjallisuus)

text: "Summa theologiae" koostuu kysymyksistä (kvestio, "quaestio"), jotka ovat ikään kuin disputaatioissa esitettyjä kysymyksiä. Kysymykset ovat kuitenkin keinotekoisia, eivätkä ne ole sidoksissa mihinkään todella käytyyn suulliseen väittelyyn. Näin kysymykset on voitu järjestää vapaasti aiheittain loogisesti ja retorisesti tehokkaaseen järjestykseen. Jokaiseen kysymykseen pyritään löytämään vastakkaisia näkökantoja esittäviä vastauksia. Päin vastoin kuin "Sentenssit", teos käyttää auktoriteetteja ainoastaan muodostettaessa vastauksia esitettyihin kysymyksiin, ei itsetarkoituksellisesti.


title: Summa (kirjallisuus)

text: Skolastiikan myöhemmät kriitikot ovat arvostelleet sille tyypillisiä "summa"-teoksia kuiviksi. William Turnerin mukaan voidaan kuitenkin katsoa, että "summa"-muotoiset teokset toteuttivat yhdessä vapaampimuotoisten "quaestiones"- ja "opuscula"-tyyppisten teosten kanssa samaa tehtävää, mihin nykyään päästään käyttämällä väitös- ja oppikirjojen yhdistelmää.


title: Pirulliset (vuoden 1955 elokuva)

text: Pirulliset ("Les Diaboliques") on Henri-Georges Clouzotin ohjaama ranskalainen mustavalkoinen elokuva vuodelta 1955. Siinä yhdistyvät jännitys- ja kauhuelokuvan elementit. Sen pääosissa näyttelevät Simone Signoret, Véra Clouzot ja Paul Meurisse.


title: Pirulliset (vuoden 1955 elokuva)

text: "Pirulliset" perustuu Pierre Boileaun ja Thomas Narcejacin romaaniin "Celle qui n’était plus", joka oli saanut vaikutteita James M. Cainin rikosromaaneista. Alfred Hitchcock olisi halunnut romaanin oikeudet, mutta Clouzot voitti kilpailun teoksen oikeuksista. Myöhemmin Boileau ja Narcejac kirjoitti romaanin "D’Entre les morts" Hitchockille, kun he olivat kuulleet Hitchcockin olleen kiinnostuneen myös "Celle qui n'était plusista". Hitchcock sovitti "D’Entre les mortsista" elokuvansa "Vertigo – punainen kyynel".


title: Pirulliset (vuoden 1955 elokuva)

text: Hitchcockin "Psykoa" pidetään usein kauhuelokuvan mullistajana, mutta jo "Pirullisissa" oli monia samoja elementtejä. Se sijoittuu arkiseen ympäristöön, sen jännitys on psykologista, yliluonnollisuudesta on vain pieniä merkkejä, ja elokuvan juonenkäänteet onnistuvat muuttamaan katsojan näkemyksen tapahtuneesta. "Pirullisia" voidaan pitää "Psykon" edeltäjänä. Elokuvassa tapahtuva murhakin sijoittuu kylpyhuoneeseen.


title: Pirulliset (vuoden 1955 elokuva)

text: "Pirulliset" oli taloudellinen menestys, ja se hyötyi mainoskampanjasta, jossa tähdennettiin, että elokuvaa ei kannata katsoa, jos sitä ei näe alusta saakka. Lisäksi lopputeksteissä pyydettiin katsojia olemaan paljastamatta tuleville katsojille elokuvan juonikäänteitä, jotta heille säilyisi yllätyksellisyyden kokemus.


title: Ilpo Nieminen

text: Ilpo Juhani Nieminen (s. 12. syyskuuta 1961 Lempäälä) on suomalainen meloja.


title: Ilpo Nieminen

text: Nieminen edusti Suomea Los Angelesin 1984 olympialaisissa. Hän karsiutui välierissä sekä kajakkikaksikoiden 500 metrillä, jossa hänen parinaan oli Mika Savilahti, että kajakkinelosten 1 000 metrillä, jossa hänen ja Savilahden lisäksi meloivat Veli-Pekka Harjola ja Mikko Kolehmainen. MM-kilpailuissa Nieminen edusti Suomea vuosina 1979, 1982, 1983, 1985, 1989 ja 1991; ainoan kerran hän selviytyi loppukilpailuun kaksikoiden 10 000 metrillä vuonna 1985.


title: Ilpo Nieminen

text: Seuratasolla 187-senttinen Nieminen edusti Pirkka-Melojia. Hän voitti Suomen-mestaruuden kajakkiyksiköiden 500 metrillä vuosina 1985 ja 1991. Kajakkikaksikoissa hän voitti yhteensä 13 Suomen-mestaruutta, joista yhden mestaruuden 32 kilometrin ratamaratonilla.


title: Ilpo Nieminen

text: Ilpo Niemisen veli Ismo Nieminen, puoliso Terhi Nieminen (o.s. Hännikäinen) ja setä Jarmo Nieminen ovat myös melonnan Suomen-mestareita.


title: Dogen (Lost)

text: Dogen on fiktiivinen hahmo yhdysvaltalaisessa televisiosarjassa "Lost". Häntä näyttelee Hiroyuki Sanada.


title: Dogen (Lost)

text: Dogen kertoi Sayidille työskennelleensä pankkiirina Osakassa ennen saarelle tuloaan. Dogen sai ylennyksen työssään ja juhli tätä ystäviensä kanssa perjantai-iltana. Hän kertoi, että hänellä oli tapana hakea poikansa baseball-harjoituksista joka perjantai. Tuo perjantai ei ollut erikoistapaus joten hän lähti humalassa ajamaan autoaan. Kun hän oli poikansa kanssa menemässä kotiin päin, he joutuivat matkalla pahaan auto-onnettomuuteen. Dogen selvisi, mutta hänen poikansa vammautui pahoin. Pojan ollessa sairaalassa, Jacob ilmestyi Dogenille ja sanoi lupaavansa parantaa tämän pojan, sillä ehdolla, että Dogen tulisi saarelle eikä koskaan palaisi. Hän hyväksyi Jacobin ehdotuksen ja Jacob teki hänestä vartijan yhdessä Lennonin kanssa.


title: Dogen (Lost)

text: Dogen kohtaa selviytyneet ensimmäisen kerran heidän jouduttua vangiksi. Dogen määrää heidät ammuttavaksi, mutta Hurley estää sen sanomalla Jacobin lähettäneen heidät ja antaneen kitarakotelon todisteeksi. Dogen avaa kotelon, jossa on puinen risti, jonka hän katkaisee. Rististä löytyy kirjakäärö. Dogen kysyy selviytyneiltä nimiä ja määrää Sayidin vietäväksi altaalle ”parannettavaksi”. Toiset hukuttavat Sayidin kuoliaaksi, mutta tämä herääkin yhtäkkiä henkiin. Dogen vie Hurleyn yksityiseen huoneeseen, jossa tämä kertoo Dogenille Jacobin kuolemasta. Tämä pelästyttää Dogenin, joka käskee tehdä hälytyksen ja suojata Temppeliä savuhirviöltä.


title: Dogen (Lost)

text: Lennonin kertoessa Dogenille Sayidin heräämisestä, tämä määrää Sayidin kidutustestiin. Sayidin palatessa ystäviensä luo hän kertoo tästä Jackille, joka vihaisena vaatii selitystä Dogenilta. Dogen kieltää asian ja käskee Jackiä antamaan Sayidille pillerin, joka ”parantaisi” Sayidin ”infektion”. Jack kieltäytyy yrittäen niellä pillerin itse, jolloin Dogen ottaa pillerin pois Jackin kurkusta. Dogen paljastaa pillerin olevan myrkkyä. Hän sanoo Jackille Sayidista tihkuvan pahuutta, joka päästyään sydämeen muuttaisi Sayidin pysyvästi. Dogen kertoo saman tapahtuneen myös Clairelle.


title: Dogen (Lost)

text: Jaksossa "Majakka" Dogen kohtaa Hurleyn vaeltelemassa Temppelin tunneleissa. Hän määrää Hurleyn takaisin, mutta tämä huomauttaa hänelle olevansa ehdokas ja että tällä on oikeus kulkea missä tämä haluaa. Dogen huomauttaa Hurleylle japaniksi, että jollei hänen pitäisi suojella Hurleyta, hän katkaisisi tämän pään poikki. Dogen menee Jackin luo ja sanoo, ettei hän halua tämän poistuvan Temppeliltä. Jackin kysyttyä vaihtoehdoista Dogen sanoo aina olevan vaihtoehtoja. Jack myöntää, etteivät hänen ystävänsä enää palaisi Temppelille.


title: Dogen (Lost)

text: Sayid kohtaa Dogenin ja kysyy miksi tämä kidutti häntä, mihin Dogen toteaa Sayidin olevan paha mies. Sayid hyökkää Dogenin kimppuun, mutta tämä pääsee voitolle ja yrittää tappaa Sayidin, kunnes hän muistaa miksi Jacob oli hänet sinne halunnut. Dogen päästää Sayidin menemään ja karkottaa tämän Temppeliltä. Clairen saavuttua Temppeliin mukanaan vaatimus Musta-asuiselta mieheltä, Dogen määrää Sayidin tappamaan tämän. Myöhemmin Sayid palaa mukanaan uhkavaatimus, jonka mukaan kaikkien on poistuttava Temppelistä auringonlaskuun mennessä tai muuten he kuolevat. Sayid kohtaa Dogenin altaalla ja kysyy tältä, miksei tämä tappanut häntä aiemmin. Dogen kertoo Sayidille tarinansa ja kysyy tältä, aikooko tämä lähteä vai jäädä. Sayid päättää jäädä, mutta yllättäen hän hyökkää Dogenin kimppuun ja hukuttaa tämän altaaseen. Lennon kertoo Sayidille Dogenin olleen ainoa, joka piti savuhirviön pois Temppeliltä. Tämän jälkeen Sayid tappaa myös Lennonin. Dogenin kuoleman seurauksena savuhirviö hyökkää Temppeliin ja tappaa kaikki ne Toiset, jotka olivat jääneet Temppeliin.


title: Pirulliset

text: Pirulliset voi viitata seuraaviin asioihin:


title: Mika Savilahti

text: Mika Pekka Savilahti (s. 31. maaliskuuta 1963 Tampere) on suomalainen meloja.


title: Mika Savilahti

text: Savilahti edusti Suomea Los Angelesin 1984 olympialaisissa. Hän karsiutui välierissä sekä kajakkikaksikoiden 500 metrillä, jossa hänen parinaan oli Ilpo Nieminen, että kajakkinelosten 1 000 metrillä, jossa hänen ja Niemisen lisäksi meloivat Veli-Pekka Harjola ja Mikko Kolehmainen. MM-kilpailuissa Savilahti edusti Suomea vuosina 1983 ja 1985; jälkimmäisellä kerralla hän selviytyi kajakkikaksikoiden 10 000 metrillä loppukilpailuun.


title: Mika Savilahti

text: Seuratasolla 185-senttinen Savilahti edusti Pirkka-Melojia. Hän voitti Suomen-mestaruuden kajakkiyksiköiden 500 metrillä vuosina 1982, 1983 ja 1984. Kajakkikaksikoissa ja -nelosissa hän voitti yhteensä 15 Suomen-mestaruutta.


title: Mika Savilahti

text: Savilahti valittiin vuonna 1996 Pirkka-Melojien puheenjohtajaksi. Hänen isänsä Seppo Savilahti on myös melonnan Suomen-mestari.


title: Pommi 1

text: Pommi 1 (tai Pommi vol. 1, tai pelkkä Pommi) on Rähinä Recordsin 28. toukokuuta 2003 julkaisema mixtape, jolla esiintyy kyseisen hip hop -levy-yhtiön artisteja.


title: Pommi 1

text: Levyllä esiintyy myös epävirallinen kokoonpano:


title: Kampus Greek

text: Kampus Greek (, tyyliteltynä "GRΣΣK") on yhdysvaltalainen vuosina 2007–2011 esitetty draama-komediasarja, joka seuraa kuvitteellisen Cyprus-Rhodes-yliopiston (CRY) opiskelijoiden elämää. Sarjan juoni keskittyy erityisesti yliopiston sisar- ja veljeskuntien välisiin yhteenottoihin.


title: Kampus Greek

text: Sarjaa tuotettiin neljä kautta. Sen päätösjakso esitettiin Yhdysvalloissa 7. maaliskuuta 2011.


title: Kampus Greek

text: Huhtikuussa 2007 "ABC Family" julkaisi suunnitelmansa aloittaa "Kampus Greek" -nimisen sarjan esittämisen saman vuoden heinäkuussa. Sarjan ensiesitys oli 9. heinäkuuta 2007. Sarja kuvaa Miamin yliopiston kaltaista ohiolaista koulua, jonka sisällä on suuri veljes- ja sisarkuntien yhteisö. Sarjan keskipisteessä on Caseyn ja Rustyn sisarussuhde: tuottajat tunnustavat sarjan keksittyvän perheeseen, mutta se ei silti välttämättä ole suunnattu perheille.


title: Kampus Greek

text: Sarjaa kuvattiin pääosin Los Angelesissa, sekä UCLA:n kampuksella Westwoodissa että Caltechissa, Pasadenassa. Myös Pohjois-Carolinan yliopistossa sekä West Adamsin piirikunnassa kuvattiin joitakin otoksia. 19. helmikuuta 2010 kerrottiin, että sarjaa tilataan vielä kymmenosainen neljäs kausi, joka jäi sarjan viimeiseksi.


title: Kampus Greek

text: Sarjan pilottijakso esitettiin Yhdysvalloissa 9. heinäkuuta 2007 ABC Family -kanavalla ja viimeinen jakso 7. maaliskuuta 2011.


title: Kampus Greek

text: Rusty Cartwright (Jacob Zachar) on Cyprus-Rhodes yliopiston tulokas, joka yrittää päästä eroon nörttimäisestä imogostaan hakemalla veljeskuntaan. Hänen isosiskonsa Casey (Spencer Grammer) on Zeta Beta Zeta-sisarkunnan aktiivininen jäsen ja seurustelee Omega Chi Delta-veljeskunnan jäsenen, Evan Chambersin (Jake McDorman) kanssa, joka on varakas ja suosittu isänsä omistaman yrityksen vuoksi. Evan on Omega Chin tulokkaiden kouluttaja ja tarjoaakin Rustylle paikkaa Omega Chissa. Rusty kuitenkin kieltäytyy Evanin pettäessä Casey'a senaattorin tyttären ja ZBZ-tulokkaan, Rebecca Loganin (Dilshad Vadsaria) kanssa. Myöhemmin Rusty hyväksyy kutsun Kappa TauGamma-veljeskuntaan Caseyn ex-poikaystävältä, Cappielta (Scott Michael Foster). Rustyn baptisti huonetoveri, Dale (Clark Duke) on huolissaan Rustyn osallistumisesta veljeskuntatoimintaan, mutta hyväksyy lopulta Rustyn uuden elämäntyylin ystävystymällä jopa Rustyn homoystävän, Calvinin (Paul James) kanssa, joka kuuluu Omega Chi-veljeskuntaan. Sisar- ja veljeskuntien suurin skandaali puhkeaa Rustyn uuden tyttöystävän, Jen K:n, Zeta Beta Zetan tulokkaan ympärille, joka kirjoittaa lehteen artikkelin sisar- ja veljeskuntiin perustuviin skandaaleihin ja välienselvittelyihin ja täten saa kaikki Greekit pulaan Dean Bowmanin asettaessa jyrkkiä sääntöjä ja valvoen tarkasti sisar- ja veljeskuntien toimia. Jen K:n ollessa ZBZ-tulokas, artikkeli keskittyy ZBZ:n sisarkuntaan jolloin ZBZ:n kansainvälinen komitea puuttuu sisarkunnan toimiin pakottaen Caseyn "isosiskon", Frannien (Tiffany Dupont) astumaan alas presidentin virastaan ja Caseyn astumaan väliaikaiseksi presidentiksi.


title: Kampus Greek

text: Frannie päättää perustaa oman sisarkuntansa, Iota Kappa Iotan. Uuden poikaystävänsä, Evan Chambersin rahaston avulla, Frannie saa lahjottua osan ZBZ:n jäsenistä loikkaamaan IKI:in. ZBZ:n uusi presidentti, Ashleigh astuu virkaansa, Caseyn jäädessä kuitenkin yhdeksi talon huomattavimmiksi henkilöiksi, ottaen työkseen tulokkaiden kouluttamisen. Kappa Tau-talossa, Rusty odottaa innolla tulokas-vuotensa päättymistä. Uusien tulokkaiden saapuessa, Rusty tykästyy Calvinin highschool-aikaiseen ystävään, Andyyn (Jesse McCartney) ja yrittää saada tämän liittymään Kappa Tauhun Omega Chin sijaan. Rustyn ja Dalen osallistuessa taidehistorian kurssille, Rusty ihastuu Jordaniin (Johanna Braddy). Jordan osallistuu KT:n järjestämiin juhliin Rustyn kutsumana, mutta ihastuukiin Rustyn uuteen ystävään Andyyn. Rustyn tilanne pahenee Andyn liittyessä Kappa Tauhun ja Kappie tehdessä Rustystä tämän "isoveljen". Casey kamppailee Cappieta kohtaan tuntemiensa tunteiden kanssa seurustellessaan Maxin (Michael Rady) kanssa, jonka seurauksena Casey ja Cappie päättävät ystävyytensä; Cappie saapuu kuitenkin Caseyn avuksi ZBZ:n kotiinpaluu lautan rikkoutuessa ja pari sopii jälleen. Rusty suutelee Jordania ja myöntää tapahtuneen myöhemmin Andylle, joka lähtee Kappa Tausta. Cappie on vihoissaan Rustylle tämän petettyä "pikkuveljensä", tämän rinnastaessa tapahtuneen Evaniin, joka vei Caseyn tältä. Cappie ja Evan alkavat kuitenkin uudelleen muodostaa ystävyyttään, Cappie antaa Rustylle anteeksi, Jordan valitsee Rustyn eikä Andya ja Frannie hylkää Iota Kappa Iotan erotessaan Evanista ja valmistuessaan CRY:sta. Casey eroaa Maxista ollessaan yhä rakastunut Cappieen, joka kuitenkin torjuu tämän.


title: Kampus Greek

text: Rebecca tunnustaa suudelleensa Fischeriä (Ashleighin poikaystävää) ja Ashleigh kieltäytyy hyväksymästä molempien anteeksipyyntöjä. Caseyn ero Maxista oli vaikea ja niinpä Casey panostaakin kaiken energiansa osallistumiseensa Panhellenic-lautakuntaan. Samaan aikaan Rusty kamppailee arvosanojensa ja Kappa Taun aktiviteettien kanssa. Calvin ja Grant aloittavat suhteen ja Evan auttaa heitä pitämään asian salassa muilta Omega Chin jäseniltä. Rusty ja Jordan vievät suhteensa uudelle tasolle, mutta Jordan päättää muuttaa elämänsä tilaisuuden vuoksi New Yorkiin jolloin pari eroaa. Casey saa selville Cappien ja Evanin ystävyydestä ja kolmikon välinen ystävyys uudelleenmuodostuu. Kiitospäivänä Cappie ja Casey palaavat yhteen. Dale ja Rusty riitaantuvat taistellessaan samasta stipendistä. Cappie ja Evan tekevät sopimuksen yhdistää veljeskuntansa Officer Huckia vastaan, mutta Evan pettää Cappien ja kolme Kappa Taun veljeä erotetaan. Gamma Psi:n talo palaa ZBZ:n vuoksija lopulta Casey tunnustaa palon Katherinelle. Calvin ja Grant eroavat, Grantin halutessa kokea millaista on olla sinkkuna. Viimeisessä jaksossa Cappie eroaa Caseysta kokien, ettei tällä ole tarpeeksi uskoa suhdetta kohtaan.


title: Kampus Greek

text: Casey, Ashleigh ja Evan valmistuvat Calvinin ja Rebeccan sopeutuessa uusiin virkoihinsa talojensa presidentteinä. Casey saa selville oikeat syyt, miksei päässytkää CRY:n lakitieteelliseen ja saadessaan hyväksymiskirjeen, päättää jäädä ZBZ:n kotiäidiksi opiskellessaan samalla lakia. Ashleigh palaa ZBZ:n kertoen saaneensa potkut työstään New Yorkissa, mutta paljastaen myöhemmin vain lähteneensä oltuaan yksinäinen. Samaan aikaan Cappie yrittää palata yhteen Caseyn kanssa ja lupaakin muuttua, jotta jonakin päivänä hän ansaitsee Caseyn tyttöystäväkseen. Calvin kärsii valehtelun seurauksista Omega Chin presidenttinä, Dalen hakiessa Omega Chin tulokkaaksi. Samaan aikaan Kappa Taut menettävät tulokkaansa yhtä lukuun ottamatta; Peter Parks, jonka isä on "Joshua Whopperin" keksijä. Ilmoitettuaan filosofian pääaineekseen, Cappie päättää valmistua tänä lukuvuonna ollakseen caseyn kanssa. Saatuaan selville Omega Chin käyttäneen häntä vain kostona Kappa Taulle, Dale eroaa Omega Chista. Dale palasi yhteen Lauran kanssa, Katherine ja Beaver aloittivat suhteen ja Lasker Parksin halutessa tuhota Kappa Taun talon rakentaakseen kuntosalin, kaikki osallistuivat mielenosoitukseen pelastaakseen talon. Casey, Evan ja Cappie sopivat riitansa ja Cappie julisti Rustyn uudeksi presidentiksi. Kappa Taun talo tuhottiin, mutta Rusty vannoi löytävänsä uuden. Casey lopettiopintonsa lakikoulussa lähteäkseen Cappien kanssa Washingtoniin. Cappien oikea nimi paljastettiin sarjan viimeisessä jaksossa: Captain John Paul Jones. Viimeisessä otoksessa Rebecca, Evan, Rusty, Ashleigh, Dale ja Calvin vilkuttavat hyvästiksi Caseyn ja Cappien ajaessa yhdessä pois.


title: Veli-Pekka Harjola

text: Veli-Pekka Harjola (s. 10. tammikuuta 1963 Helsinki) on suomalainen lääkäri ja entinen meloja.


title: Veli-Pekka Harjola

text: Harjola edusti Suomea Los Angelesin 1984 olympialaisissa. Hän karsiutui välierissä sekä kajakkiyksiköiden että -nelosten 1 000 metrillä; jälkimmäisessä meloivat hänen lisäkseen Mikko Kolehmainen, Ilpo Nieminen ja Mika Savilahti. MM-kilpailuissa Harjola sijoittui vuonna 1983 kajakkinelosten 10 000 metrillä yhdeksänneksi. Pohjoismaiden mestaruuskilpailuissa hän saavutti kajakkikaksikoiden 500 metrillä pronssia vuonna 1984.


title: Veli-Pekka Harjola

text: Seuratasolla 185-senttinen Harjola edusti Merimelojia. Hän voitti Suomen-mestaruuden kajakkiyksiköiden 1 000 ja 10 000 metrillä vuosina 1983 ja 1984, kajakkinelosten 1 000 metrillä vuonna 1983, kajakkikaksikoiden 30 kilometrin ratamaratonmelonnassa vuosina 1985 ja 1986 sekä kajakkikaksikoiden 42 kilometrin jokimaratonilla vuonna 1986.


title: Veli-Pekka Harjola

text: Veli-Pekka Harjola väitteli lääketieteen tohtoriksi vuonna 2000. Hänen isänsä Pekka Harjola oli lääketieteen ja kirurgian tohtori ja toimi muun muassa sairaala Mehiläisen johtajana vuosina 1986–1990. Harjolan velipuoli Renny Harlin on tunnettu elokuvaohjaaja.


title: 40-luku (lehti)

text: 40-luku oli Kansankulttuurin kustantama poliittinen aikakauslehti (1945–1947), joka kannatti sosialistista sivistystä ja kulttuurisuomalaisuutta. Lehden toimitukseen kuuluivat Arvo Turtiainen (päätoimittaja), Jarno Pennanen, Raoul Palmgren ja Pentti Lahti (toimitussihteeri). Lehden nauttima puoluerahoitus lopetettiin taloudellisiin syihin vedoten, mutta on arveltu lakkautuksen syyksi on arveltu myös sitä, että lehden riippumaton linja epäilytti SKDL:n johtoa.


title: Imipramiini

text: Imipramiini oli kaikkein ensimmäinen trisyklinen antidepressantti (TCA). Imipramiini oli myös maailman ensimmäinen spesifisesti masennuksen hoitoon kehitelty lääkeainevalmiste. Imipramiini kuuluu dibentsatsepiineihin. Sen valmistenimi oli "Tofranil". Muita nimiä olivat: "Deprimin", "Imipramil" ja "Imipramin". Lääkettä käytettiin pitkään, mutta se ei enää ole lääkityskäytössä Suomessa. Ulkomailla imipramiinia käytetään edelleen. Varsinkin 60-70-luvuilla lääkkeen käyttö oli suhteellisen yleistä, sen ollessa ns. "ensilinjan" masennuslääke. "Geigy"n ohella, tuolloin (v. 1976) valmistivat tätä lääkeainetta ainakin "Dumex" ja "Medica". Sittemmin muut, vähäisempiä haittavaikutuksia aiheuttavat masennuslääkkeet, korvasivat "Tofranil"in.


title: Imipramiini

text: Myöhempänä imipramiinista kehiteltiin useita saman lääkeaineryhmän johdoksia, joista osa on edelleen (2010-luvulla) aktiivissa käytössä. Eräs näistä on "Anafranil", klomipramiini sekä "Surmontil", trimipramiini. Muita olivat: "Pertofran", desimipramiini, sekä imipramiini-N-oksidi, "Imiprex".


title: Imipramiini

text: Pääasiallisin hoitokomponentti imipramiinilla oli mielialaa kohottava vaikutus. Anksiolyyttis-sedatiiviset sekä stimuloivat hoitovaikutukset olivat vähäiset, eräisiin toisiin saman lääkeaineryhmän (TCA) tuotteisiin nähden. Hoidon alkamisen jälkeen hoitohenkilökuntaa kehotettiin tarkkailemaan potilaan käyttäytymistä mahdollisten itsetuhoaikeiden varalta. Tämä riski kasvoi noin muutaman viikon aikana lääkehoidon aloituksen jälkeen. Samaa ongelmaa näyttäytynee edelleen SSRI-lääkkeiden aikakautenakin. Lapsilla lääkettä käytettiin myös yökastelun eli enuresian (enuresis nocturna) hoitoon.


title: Imipramiini

text: Sveitsiläisen "J. R. Geigy"-nimisen lääketehtaan laboratoriot aloittivat lääkeaineen kehittelyn vuonna 1955. Tutkimustulokset valmistuivat keväällä 1957. Imipramiini saapui markkinoille vuonna 1958, jolloin sille annettin nimi "Tofranil". Tämän lääkkeen käyttöönotto tapahtui jokseenkin samanaikaisesti ensimmäisten monoamiinioksidaasin estäjien (MAO:n inhibiittorit) kanssa, jotka tulivat antidepressiiviseen käyttöön 1950-luvun lopulla. Nämä olivat nikotiinihapon johdoksia, ja tulos tuberkuloosilääkkeiden kehityksestä. Niiden havaittiin vaikuttavan potilaiden masennusoireisiin mielialaa kohottavasti hoidon aikana. Imipramiinin etuja olivat lievemmät sivuvaikutukset, epäselektiivisiin MAOI-lääkkeisiin "Marsilidiin" ja "Niamidiin" nähden. Iproniatsidi sekä myöhempänä nialamidi on poistettu käytöstä, lähinnä koska nämä olivat myrkyllisiä maksan toiminnalle.


title: Imipramiini

text: Imipramiinilla tunnetaan useita haittavaikutuksia. Niitä on esiintynyt yleisesti hoidon aikana. Näistä valtaosin on tyypiltään antikolinergisiä. Lähinnä on tavattu huimausta, suun kuivamista, näköhäiriöitä. Lääke vaikuttaa silmän mukautumiskykyyn eli akkommodaatioon, jolloin erityisesti lähelle näkeminen on voinut vaikeutua. Myös virtsaamisen vaikeutmista eli virtsaumpea on esiintynyt, sekä obstipaatiota ja sydämen tykyttelyä (takykardia). Hyvin harvoin allergista ihottumaa taikka valkosolukatoa.


title: Imipramiini

text: Erityistä varovaisuutta on suositeltu noudatettavaksi, mikäli potilaalla on ollut glaukoomaa, prostatahypertrofiaa eli eturauhasen liikakasvua, taikka epilepsia.


title: Imipramiini

text: Raskauden ainana on imipramiini-lääkitys ollut selvästi vasta-aiheista, eli kontraindisoitua.


title: Imipramiini

text: Koska lääke on trisyklinen antidepressiiva, sitä ei saa käyttää saman aikaisesti, yhdessä minkään MAO:n estäjien kuuluvaan ryhmään olevan lääkeaineen kanssa. Varoaika lääkeryhmästä toiseen siirryttäessä, on 10-14 vrk, tavallisesti 2 viikkoa. Lääke omaa antikolinergisiä haittavaikutuksia, mikä tulisi hoidon suunnittelussa ottaa huomioon. Samanaikaiset muut lääkeaineet, kuten erityisesti väsyttävät (sedatiiviset) antihistamiinit saattoivat voimistua tämän lääkkeen vaikutuksesta.


title: Imipramiini

text: Alun perin lääke annosteltiin intramuskulaarisesti (i.m.) eli ruiskeena lihaksen sisään. Tablettimuoto yleistyi sittemmin. Lääkkeenotto saattoi tapahtua kolme-neljä kertaa päivässä. Tablettien vahvuudet ovat olleet: 10, 25 sekä 50 mg. Yleensä lääkityksen annostusta pyrittiin nostamaan intervallimaisesti, hoitotason ollessa yleensä alueella 75 - 150 mg/vrk.


title: Erika Vikman

text: Erika Vikman (s. 20. helmikuuta 1993 Tampere) on suomalainen laulaja ja vuoden 2016 tangokuningatar.


title: Erika Vikman

text: Hän osallistui Tangomarkkinoille jo vuonna 2015 jolloin hän sijoittui toiseksi. Vuonna 2013 hän kilpaili "Idolsin" seitsemännellä kaudella.


title: Erika Vikman

text: Vikman on syntynyt Tampereella. Hän on asunut myös Lempäälässä ja Porissa. Hän on valmistunut ylioppilaaksi Tampereen yhteiskoulun lukiosta vuonna 2013. Vikman on opiskellut pop-jazz-laulua Pirkanmaan musiikkiopistossa. Hänen äitinsä on osallistunut myös Tangomarkkinoille, päästen semifinaaleihin.


title: Erika Vikman

text: Vikman voitti Tangojuniori-kilpailun tyttöjen sarjan vuonna 2008. Vuonna 2010 hän osallistui tamperelaiseen Ponnahduslauta-kilpailuun. Vikman näytteli Yle TV2:lla vuosina 2009–2010 esitetyssä "Parasta aikaa" -sarjassa Iira Strömiä. Hän oli mukana vuonna 2011 "Stage"-ohjelman voittajajoukkueessa ja esiintyi myöhemmin myös ohjelman myötä tehdyssä "Silmistä pois" -musikaalissa.


title: Erika Vikman

text: Vikman julkaisi ensimmäisen singlensä jo vuonna 2015, mutta ensimmäinen isolle levy-yhtiölle levytetty single, ”Ettei mee elämä hukkaan”, julkaistiin helmikuussa 2017. Keväällä 2017 hän oli myös yksi itseään "Iholla"-televisiosarjaan kuvanneista henkilöistä.


title: Erika Vikman

text: Vikman on seurustellut vakinaisesti laulaja Dannyn kanssa vuoden 2016 alusta saakka. Pari on elänyt avoliitossa Kirkkonummella vuodesta 2018 lähtien.


title: Erika Vikman

text: Vikmanin sisko on Jennika Vikman, joka on myös osallistunut Idols-ohjelmaan.


title: Antti Urpo

text: Antti Urpo (s. 28. kesäkuuta 1988 Turku) on suomalainen jääkiekkoilija. Hän pelaa Ligue Magnuksessa Drakkers de Caenissa, mutta on pelannut myös SM-liigassa TPS:ssa ja Mestiksen TuTossa Hänen pelipaikkansa on hyökkääjä, paidan numero yhdeksän, pituus 180 cm ja paino 83 kg.


title: Antti Urpo

text: Kaudella 2010–2011 Urpo siirtyy ranskan ylimmän sarjatason Ligue Magnukseen joukkueeseen Drakkars de Caen.


title: Is It Scary

text: Is It Scary on Michael Jacksonin kolmas single, joka julkaistiin -albumilta vuonna 1997.


title: Karvakroli

text: Karvakroli (CHO) on fenoleihin kuuluva orgaaninen yhdiste. Luonnossa karvakrolia esiintyy monien kasvien öljyissä.


title: Karvakroli

text: Karvakrolia on useiden kasvien öljyissä. Yhdistettä sisältäviä kasveja ovat muun muassa oregano ja muut "Origanum"-suvun lajit, kynteli ja eräät ajuruohojen suvun kasvit, kuten kangasajuruoho.


title: Karvakroli

text: Karvakroli estää useiden bakteerien ja homeiden kasvua. Se vaikuttaa muun muassa "Escherichia coli"-, "Bacillus cereus"- ja "Pseudomonas aeruginosa" -bakteereihin. Karvakroli vaikuttaa niiden aineenvaihduntaan ja soluseinämiin aiheuttaen lopulta bakteerin kuoleman.


title: Karvakroli

text: Karvakrolia voidaan valmistaa synteettisesti sulfonoimalla kymeeniä eli tekemällä siitä sulfonihappo ja käsittelemällä syntynyt tuote emäksellä. Yhdistettä voidaan valmistaa happaman katalyytin avulla Friedel–Crafts-alkyloinnilla o-kresolista ja propeenista tai isopropyylialkoholista. Prosessissa käytetään usein myrkyllisiä liuottimia, joiden tilalle pyritään etsimään liuotteettomia synteesireittejä.


title: Karvakroli

text: Karvakrolia voidaan käyttää hieno- ja erikoiskemikaalien sekä hajusteiden ja aromien valmistuksessa.


title: Luettelo dopingista kiinni jääneistä suomalaisista urheilijoista

text: Luettelo suomalaisista urheilijoista, jotka ovat jääneet kiinni urheilun sääntöjen vastaisesta dopingrikkomuksesta, esimerkiksi kiellettyjen aineiden tai menetelmien käytöstä. Testeistä kieltäytyminen tulkitaan kielletyksi menetelmäksi. Luettelossa olevien urheilijoiden määrä ei kuvaa dopingin käytön yleisyyttä: Suomessa on todettu Huippu-urheilun faktapankin mukaan vuosina 1996–2011 yhteensä 175 dopingtapausta 37 eri urheilumuodossa. Dopingrikkomuksia SUEK/ADT:n kansallisessa dopingtestausohjelmassa vuonna 2016 oli kahdeksan kappaletta.


title: The Jackson 5 European Tour

text: The Jackson 5 European Tour oli The Jackson 5 -yhtyeen 12 päivää kestänyt Euroopan-kiertue, joka käsitti 8 konserttia. Britanniassa sijaitseva Liverpool Empire myytiin hetkessä loppuun ja yhtye rikkoi ennätyksen konserttiin osallistuneiden ihmisten määrässä, jota piti aikaisemmin hallussa The Beatles. Britannian lisäksi kiertue käsitti Amsterdamin, Brysselin, Frankfurtin ja Pariisin. Kiertueella yhtye esiintyi Kuningataräiti Elisabetille.


title: Speed Demon

text: Speed Demon on Michael Jacksonin kymmenes single, joka julkaistiin "Bad"-albumilta vuonna 1989.


title: Toiset kengät

text: Toiset kengät on suomalaisen kuvataiteilija ja kirjailija Hannu Väisäsen vuonna 2007 julkaistu romaani. Kirja on toinen osa Väisäsen Antero-trilogiaa ja se kuvaa kirjailijan omaa Oulussa vietettyä nuoruutta.


title: Toiset kengät

text: Kirja oli ilmestyessään arvostelu- ja myyntimenestys. Väisäselle myönnettiin teoksesta Finlandia-palkinto vuonna 2007.


title: Tuukka Luukas

text: Tuukka Luukas (s. 1969, Helsinki) on suomalainen kirjailija. Hänen esikoisromaaninsa ""Luonnoksia"" julkaistiin vuonna 2009. Toinen romaani ""Miehenä ja naisena"" ilmestyi vuonna 2011. Teosten kustantaja on Westwood Books.


title: Tuukka Luukas

text: Kirjailijan uran lisäksi Luukas on toiminut kuvataiteilijana osallistuen Venetsian biennaaliin vuosina 1993 ja 1999 sekä toiminut DJ:nä Kiasman DJ-Kitchenissä. Luukas on opiskellut elokuvaohjausta Münchenin elokuvakorkeakoulussa 1991-1994, sekä ohjausta ja dramaturgiaa Helsingin Teatterikorkeakoulussa 1993-1995.


title: Tuukka Luukas

text:
David Bowes, Maria de Alvear, Tuukka Luukas, Yoko Ono
Shozo Shimamoto, Tsolagiu, Marianna Uutinen, Lesja Zajac
(Tapio Books 1998)


title: Brugse Metten

text: Brugse Metten (, ) on vuodesta 1976 alkaen vuosittain pelattu jalkapalloturnaus, jonka järjestää belgialainen Club Brugge KV. Turnauksen nimi viittaa vuonna 1302 Bruggessa tapahtuneeseen yölliseen verilöylyyn. Turnaus oli vuoteen 1990 asti neljän joukkueen välinen kilpailu, mutta vuodesta 1991 alkaen, poikkeuksena vuosi 1992, kilpailu on pelattu vain kahden joukkueen kesken, joista Club Brugge on järjestävänä seurana toinen.


title: Brugse Metten

text: Turnauksen voittaja saa Goedendagiksi (aamutähti) kutsutun palkinnon. Club Brugge on voittanut isännöimänsä turnauksen 25 kertaa. Muita voittajia on venäläinen FK Torpedo Moskova, romanialainen FC Steaua Bukarest, saksalainen Borussia Dortmund, alankomaalainen AZ Alkmaar, englantilainen Queens Park Rangers FC ja itävaltalainen Rapid Wien.


title: Talviparalympialaiset 1988

text: Talviparalympialaiset 1988 järjestettiin edelliskisojen tavoin Innsbruckissa Itävallassa. Alun perin kisat oli tarkoitus järjestää Calgaryssä Kanadassa saman vuoden olympialaisten tavoin, mutta järjestelyongelmien takia ajatus ei toteutunut. Kisoihin osallistui 377 kilpailijaa 22 maasta. Istumahiihto tuli uutena lajina niin alppilajina kuin pohjoismaalaisessa muodossaan.


title: Toló

text: Toló (; ) on Kreikan kylä, joka kuuluu Náfplion kuntaan, Argoliksen alueyksikköön ja Peloponnesoksen alueeseen. Se kuului aiemmin Asínin kuntaan ja vuodesta 2011 lähtien Náfplion kunnan Asínin kunnallisyksikköön. Kylän väkiluku on 1 460 (vuonna 2011).


title: Toló

text: Toló sijaitsee Peloponnesoksen niemimaan itäosassa Välimereen kuuluvan Argoliinlahden rannalla. Náfplion kaupunki sijaitsee 12 kilometriä Tolósta luoteeseen. Toló on entinen kalastajakylä, jossa on nykyisin muun muassa runsaasti hotelleja, ravintoloita, kahviloita, tavernoja, diskoja ja baareja.


title: Toló

text: Toló muodostaa laajemman kyläyhdyskunnan (Δημοτική Κοινότητα Τολού, "Dimotikí Koinótita Toloú"), johon kuuluvat varsinaisen Tolón kylän lisäksi Ágios Antónios, Daskaleió ja Koronísi. Koko yhdyskunnan väkiluku on 1 494.


title: Toló

text: Homeros mainitsee "Ilias"-eepoksessaan Asinen kaupungin, jonka arkeologinen kohde sijaitsee Tolónlahdella. Asinen laivasto otti osaa Troijan sotaan.


title: Toló

text: Tolónlahti toimi vuosisatojen ajan taistelulaivojen pakopaikkana. Bysantin valtakunnan valtakaudella Tolósta tuli Náfplion kaupungin varasatama. Toló yhdessä muun Peloponnesoksen kanssa kuului vuosina 1204–1389 frankeille. Venetsialaiset hallitsivat Tolóa vuoteen 1540 saakka, jolloin Osmanien valtakunta otti vallan. Tämän jälkeen venetsialaiset yhdessä liittolaisten kanssa yrittivät vara-amiraali Francesco Morosinin johdolla vallata Peloponnesoksen pääkaupungin Náfplion. Tolónlahdesta tuli operaatioiden tukikohta. Morosini menestyi operaatioissaan, mutta vuonna 1718 osmanit ottivat jälleen vallan alueella. Tolónlahdella sijaitsevalla Rómvin saarella on tältä ajalta säilynyt raunioituneita rakennuksia sekä linnoituksia. Myös Daskaleión saarella sijaitsee linnoituksen rauniot sekä Zoodóchos Pigí -niminen kirkko vuodelta 1688. Osmanikauden aikana paikalliset lapset opiskelivat omaa historiaansa ja kieltään Daskaleión saaren ”Kryfó scholeíossa” () eli ”salaisessa koulussa”. Kreikan presidentti Ioannis Kapodistrias päätti vuonna 1831, että Tolóon muutti pakolaisia Kreetan saarelta.


title: Toló

text: Vuonna 1981 Tolóssa oli 1 353 asukasta ja vuonna 1991 puolestaan 1 298.


title: Animalia (televisiosarja)

text: Animalia on australialainen Emmy-palkittu piirrossarja, joka perustuu Graeme Basen 1986 kirjoittamaan samannimiseen kirjaan. Suomessa sitä näyttää YLE TV2:ssa kello 8.


title: Animalia (televisiosarja)

text: Sarja kertoo kahdesta lapsesta nimeltään Alex ja Nea. He käyvät kirjastossa ja löytävät sieltä jonkinmoisen portaalin. He astuvat siihen ja huomaavatkin pian olevansa puhuvien eläinten maailmassa. He päättävät tutustua maailmaan tarkemmin mutta varoen. He tapaavatkin siellä mm: Livingstone-leijonan, Saara-sarvikuonon, Anelma-alligaattorin, Tyrannicus-tiikerin, Bobo-gorillan ja Iku-iguaanin (joka myöhemmin paljastui polveutuvansa myös kameleontista) sekä monia muita eläimiä. He joutuvat etsimään itiökotia, jotka pitävät yllä Animalian Ydintä. Ydin on sairastunut ja sen vuoksi se sylkee itiökotia ajoittain ulos. Myöhemmin ilmeni, että Ytimen voi parantaa lopullisesti vain superitiöllä. Myöhemmin sarjassa lumikko (oikeasti pitkähäntäkärppä) nimeltä Valkohaamu alkaa varastaa itiökotia ja viedä kaiken tiedon niiden mukana pois Animaliasta tullakseen maailmojen valtiaaksi. Hänelle oli kerran annettu valtaa Animaliassa, mutta sitäkin hän oli käyttänyt pahaan ja sen vuoksi hänet karkotettiin tunneleihin, kunnes Alex vapautti hänet (vailla mitään aavistusta siitä kuka hän oli).


title: Koukkuvesikirppu

text: Koukkuvesikirppu ("Cercopagis pengoi") on Mustanmeren ja Kaspianmeren alueelta peräisin oleva äyriäislaji, joka on vieraslajina levinnyt Itämereen ja Pohjois-Amerikan järviin 1990-luvulla. Lajista käytettiin aiemmin nimeä "petovesikirppu".


title: Koukkuvesikirppu

text: Koukkuvesikirppu on ulappa-alueen planktonäyriäinen, jonka ruumiin koko on alle 2 mm, mutta jolla on jopa 1 cm:n pituinen pyrstöpiikki, jonka päässä on luonteenomainen S:n muotoinen koukku. Koukuistaan eläimet tapaavat takertua toisiinsa ja muihin esineisiin. Itämeressä ne ovat aiheuttaneet vaivaa ja vahinkoa kalastukselle takertuessaan suurin joukoin liisterimäisenä massana verkkoihin ja muihin pyydyksiin ja liaten ne. Tulokaslaji on myös muuttanut Itämeren ravintoketjua. Se syö muita pienempiä planktereita ja toisaalta siitä on tullut uusi tärkeä ravintokohde muun muassa silakalle.


title: Koukkuvesikirppu

text: Alkuperäisellä elinalueellaan koukkuvesikirppu elää 0–17 promillen suolapitoisuudessa. Muiden vesikirppujen tapaan se lisääntyy sekä suvullisesti että neitseellisesti. Se levisi ensin joihinkin Itä-Euroopan jokien tekojärviin. Itämeressä se havaittiin ensi kertaa Riianlahdessa ja Suomenlahdessa vuonna 1992, ja vuoteen 2002 mennessä se oli levinnyt lähes koko Pohjois-Itämereen. Samoihin aikoihin se levisi myös Pohjois-Amerikan Suuriin järviin ja niiden lähivesistöihin. Sen oletetaan levinneen ensisijaisesti laivojen painolastivesien mukana. Aiheuttamiensa vahinkojen takia koukkuvesikirppu on luettu yhdeksi maailman 100 pahimmasta vieraslajista.


title: Fletcher Christian

text: Fletcher Christian (25. syyskuuta 1764 – 20. syyskuuta 1793) oli HMS Bounty -laivan perämies ja sotilasarvoltaan luutnantti. Hän otti laivan komentoonsa kapteeni William Bligh’lta Bounty-laivan kapinassa 28. huhtikuuta 1789.


title: Fletcher Christian

text: Fletcher Christiania on esittänyt elokuvissa:


title: Toiset (Lost)

text: Toiset ovat joukko kuvitteellisia hahmoja, jotka asuttavat mysteeristä saarta yhdysvaltalaisessa televisiosarjassa "Lost".


title: Toiset (Lost)

text: Termin ”Toiset” mainitsee ensimmäisen kerran Danielle Rousseau. Suurin osa Toisista on sarjan päähenkilöiden vastustajia, mutta he vaikuttavat sarjan edetessä vähemmän vihamielisiltä Oceanic Airlinesin kohtaan ja ovatkin myöhemmin liittoutuneet näiden kanssa vastustaakseen suurempia uhkia. Sayid Jarrahin mukaan ainakin 50 Toista elää saaren pohjoispuolella. Toiset ovat eläneet saarella monien vuosien ajan – kauan ennen kuin lento 815 putosi sinne vuonna 2004 ja jopa ennen kuin Dharma Initiativen jäsenet tulivat saarelle 1970-luvulla. Toisilla ei ole nimeä itselleen, vaikkakin Benjamin Linus on kuvannut heitä ”hyviksi ihmisiksi”. Dharma Initiativen jäsenet kutsuvat heitä ”Vihamielisiksi” tai ”Alkuasukkaiksi”.


title: Toiset (Lost)

text: Toiset ovat mysteerisiä ja salamyhkäisiä. He eivät suostu selittämään itseään ulkopuolisille. He myös tappavat mahdolliset uhat saarella. Sarjan alussa Toiset esiintyvät lennon 815 selviytyneille köyhinä paljasjalkaisin kulkevina viidakon asukkaina. He naamioivat itsensä valeparroilla ja pellavasta ommelluilla vaatteilla. Toisia johtaa kerrallaan yksi henkilö, ”johtaja”, joka ottaa vastaan käskyjä Jacobilta. Johtaja on pääsääntöisesti Ben. Richard Alpert toimii Jacobin ja silloisen johtajan välikätenä, tuoden Jacobin käskyt johtajalle ja auttaen johtajaa. Kun sarja alkaa, useimmat Toiset ovat rekrytoitu muualta, sillä raskaana olevat naiset kuolevat saarella, ennen kuin he synnyttävät. Ei tiedetä, miksi näin tapahtuu, mutta sitä ei tapahtunut aiemmilla vuosikymmenillä, kun Ethan Rom ja Charlotte Lewis syntyivät saarella.


title: Toiset (Lost)

text: Richard on kyennyt matkustamaan Yhdysvaltoihin jo 1950-luvulla ja hän on perustanut Mittelos Laboratories -nimisen yhtiön 1970-luvulla, kun hän yritti värvätä John Lockea tämän ollessa lukioikäinen. Entistä johtajaa Charles Widmorea on myös kuvailtu välillä Yhdysvaltoihin lähtevänä, ja tämä johti hänen johtajuutensa menetykseen. Kun Toiset voittivat sodan Dharma Initiativea vastaan, joukko on saanut paremmin kontakteja ulkomaailmaan voiden nyt lähteä saarelta sukellusveneellä ja voiden katsella ulkomaailmaa satelliitin avulla.


title: Toiset (Lost)

text: Toiset ovat viekkaita. Heitä on vaikea jäljittää, sillä he eivät jätä juuri mitään jälkiä. He pystyvät myös naamioitumaan melko taitavasti, liikkuen uhriensa lähelle päästämättä ääntäkään. Mysteerisiä kuiskauksia on joskus kuvailtu Toisten saapumisen merkiksi. Kuitenkaan ne eivät välttämättä liity Toisiin, vaikka he ovat siitä tietoisia. Toiset osaavat puhua latinaa ja käyttävät sitä kommunikoidakseen ulkopuolisten kanssa.


title: Toiset (Lost)

text: Toisten tarkat motiivit ovat epäselviä. He ovat kuitenkin fanaattisesti omistautuneet saaren suojelemiselle. Lennon 815 selviytyneiden näkökulmasta katsoen Toisten tavoitteet ovat olleet ilkeitä ja manipuloivia. He ovat kidnapanneet lapsia, mukaan lukien Walt Lloydin ja takaosan selviytyjistä Zachin ja Emman. Toiset ovat kiinnostuneita ”erikoisia” ihmisistä, kuten John Lockesta, joka saa lento-onnettomuuden jälkeen tunnon takaisin halvaantuneisiin jalkoihinsa. Waltia pidetään ”hyvin erikoisena”. Kun Toiset ovat kaapanneet Waltin Michaelilta, Ben kertoo selviytyneille, etteivät Toiset aio koskaan palauttaa poikaa. Lopulta Ben kuitenkin toteaa, että ”olemme saaneet enemmän kuin koskaan halusimme”, ja päästää Waltin Michaelin mukana pois saarelta.


title: Toiset (Lost)

text: Osa Toisista on rekrytoitu muualta, esimerkiksi Kiovasta, Kanadasta ja Los Angelesista. Esimerkiksi Juliet Burke rekrytoitiin Miamista. Osa on kuitenkin liittynyt joukkoon saavuttuaan saarelle oma-aloitteisesti. Monet aikuisselviytyjät on kidnapattu. Kolmannella tuotantokaudella Ben kertoo Lockelle tuoneensa useimmat saarelle.


title: Toiset (Lost)

text: Toisten operaatioissa on paljon erilaisten listojen käyttöä. Kun lento 815 syöksyy saarelle, Ben määrää välittömästi Ethanin ja Goodwinin soluttautumaan selviytyneiden joukkoon ja valmistelemaan listoja kolmen päivän ajan. Ensimmäisenä yönä Toiset ovat valmiita kidnappaamaan ainakin kolme ihmistä. Näiden muutaman päivän ajan Ben käskee Mikhail Bakuninia selvittämään perusteellisesti selviytyneiden taustat ja sanoo haluavansa tietää näistä kaiken. Yli viikkoa myöhemmin Toiset palaavat kidnappaamaan Goodwinin merkkaamat yhdeksän ihmistä.


title: Toiset (Lost)

text: Sarjan alussa Toiset asuvat keltaisiksi maalatuissa taloissa, jotka Dharma-aloitteen jäsenet ovat rakentaneet asuttaen työntekijöitään, jotka Toiset valtaavat Dharma Initiativen jäsenten massamurhan eli ”puhdistuksen” jälkeen. Parakki muistuttaa mieluista lähiötä. Sen taloissa on täydelliset huonekalut, putkistot ja sähköt. Parakeilla on myös moderneja tavaroita, kuten uunit, uusia kirjoja ja CD-soittimia. Paikassa pidetään jopa kirjakerhoa. Parakit on ympäröity puolustusmekanismilla, joka pitää tunkeilijat loitolla, mukaan lukien savuhirviön. Toiset ovat myös ottaneet haltuunsa monia Dharma Initiativen tutkimusasemia. Näyttää siltä, että muutto parakeille oli Benin idea, jota Locke kuitenkin vastustaa. Kun Ben jättää saaren, Toiset eivät palaa tuhotuille parakeille.


title: Toiset (Lost)

text: Kun Toiset eivät asu parakeilla, he esiintyvät vaeltajina, jotka tekevät nuotioita viidakkoon ja muuttavat kun se on välttämätöntä. Toisella tuotantokaudella he käyttävät valeleiriä saaren pohjoispuolella. Heillä on myös toinen asuinpaikka, , joka toimii turvasatamana. Kolmannen tuotantokauden loppupuolella Ben käskee Richardia viemään Toiset Temppeliin, joka on noin puolentoista päivän kävelymatkan päässä parakeilta. Temppeliä ei käytetä usein: esimerkiksi Alex sai tietää sen olemassaolosta vasta teini-ikäisenä, vaikka on asunut koko elämänsä saarella. Temppeli esitellään paremmin Kuudennella tuotantokaudella, jolloin käy ilmi, että siellä on lähde, jota joskus käytettiin ihmisten haavojen parantamiseen. Kuudennella kaudella se on kuitenkin muuttunut mutaiseksi ja likaiseksi, koska Jacob on kuollut, eikä sillä ole enää parantavaa voimaa.


title: Toiset (Lost)

text: Sillä välin kun ihmiset ovat tulleet ja eläneet saarella ennen Toisia, he ovat kaikki kuolleet enimmäkseen savuhirviön vuoksi ja koska Jacob ei ole ohjannut heitä. Kun Richard saapuu saarelle vuonna 1867, hän vaatii, että Jacob tekisi hänelle jotain – muutoin savuhirviö eli Musta-asuinen mies tekisi. Jacob myöntää Richardille avustajansa roolin, joka tuo ihmisiä saarelle. Vastalahjaksi Jacob antaa Richardille kuolemattomuuden. Siitä lähtien Richard on auttanut Jacobia tuomaan väkeä saarelle ja ohjannut heitä Jacobin tahdon mukaan.


title: Toiset (Lost)

text: 1950-luvulla Yhdysvaltain asevoimat saapuu saarelle ja tuo mukanaan vetypommin, jonka koodinimi on Jughead. Richard väittää yrittäneensä suostutella armeijan lähtemään, mutta Toiset tappoivat armeijan jäsenet. 1970-luvulla Dharma Initiative tuli saarelle. Konfliktien jälkeen heidän välilleen solmittiin aselepo, jonka aikana toinen osa saarta kuului Toisille ja toinen Dharma Initiativelle. Aselepo päättyi, kun Ben auttoi tappamaan kaikki dharmalaiset ja palautti saaren vallan Toisille.


title: Toiset (Lost)

text:
Ei kulunut kauan, kun Toiset jo sabotoivat lennon 815 selviytyneitä. Sarjan edetessä yli tusina selviytynyttä on otettu Toisten huomaan.
Useimmat heistä tulivat lentokoneen takaosasta, jossa Goodwin sai valmiiksi listansa, kun taas Ethan huomattiin, ennen kuin hän kykeni samaan. Vihamielisyys näiden kahden joukon välillä on jatkunut johtaen taisteluun rannalla, jossa moni Toinen kuoli ja haavoittui. Neljännen tuotantokauden lopulla nämä kaksi kuitenkin liittoutuvat, sillä vielä suurempi uhka lähestyy saarta: Toisten entisen johtajan, Charles Widmoren lähettämä joukko. Ben nimittää Locken Toisten uudeksi johtajaksi, kun hän itse ”siirtää saarta” ja häviää itse saarelta.


title: Toiset (Lost)

text: Jacobin kuoltua toinen Toisten joukko Temppelillä suojeli muita selviytyjiä. Jotkut heistä joutuivat savuhirviön surmaamaksi, kun taas osa seurasi tätä viidakkoon. Myöhemmin Widmore antaa käskyn pommittaa savuhirviön ryhmää tykeillä. Musta-asuisen miehen mukaan suurin osa Toisista menehtyy iskussa, ja henkiinjääneet pakenevat viidakon uumeniin. Heidän kohtalonsa jää tuntemattomaksi sarjan päätyttyä.


title: Grażyna Gęsicka

text: Grażyna Gęsicka (13. joulukuuta 1951 Varsova, Puola – 10. huhtikuuta 2010 Smolensk, Venäjä) oli puolalainen poliitikko ja entinen Puolan alueministeri vuosina 2006–2007.


title: Grażyna Gęsicka

text: Gęsicka valmistui Varsovan yliopiston sosiologian instituutista vuonna 1974. Vuonna 1985 hän suoritti tohtorin tutkinnon.


title: Grażyna Gęsicka

text: Puolan kielen lisäksi hän puhui englantia ja ranskaa.


title: Grażyna Gęsicka

text: Gęsicka vieraili Suomessa kesäkuussa 2006.


title: Grażyna Gęsicka

text: Hän kuoli Smolenskin lento-onnettomuudessa Venäjällä 10. huhtikuuta 2010.


title: Sami Aittokallio

text: Sami Tapani Aittokallio (s. 6. elokuuta 1992 Tampere) on suomalainen jääkiekkomaalivahti, joka edustaa SM-liigajoukkue Vaasan Sportia.


title: Sami Aittokallio

text: Aittokallio on Tampereen Ilveksen kasvatti. Hän pelasi Ilveksessä koko junioriuransa ja torjui B2-nuorten mestaruuden keväällä 2009.


title: Sami Aittokallio

text: Kaudella 2009–2010 Aittokallio pelasi ensimmäiset miesten ottelunsa, kun hän pelasi yhden SM-liigaottelun Ilveksessä ja yhteensä neljä Mestis-ottelua Lempäälän Kisassa ja alle 20-vuotiaiden maajoukkueessa. Ensimmäiset minuuttinsa SM-liigassa Aittokallio pelasi 17-vuotiaana 5. joulukuuta 2009 vieraissa Porin Ässiä vastaan, kun Juha Pitkämäki vaihdettiin pois maalilta ajassa 57.11. Aittokallio sai jääaikaa 1.34 minuuttia. Yhteensä hän pääsi kauden aikana luukkuvahdiksi kolmeen SM-liigaotteluun. Aittokallio pelasi kuitenkin suurimman osan kaudestaan Ilveksen A-nuorissa, joille hän torjui A-nuorten pronssia keväällä 2010.


title: Sami Aittokallio

text: NHL:n kykyjenetsijäpalvelu sijoitti Aittokallion ensimmäiseksi eurooppalaisten maalivahtien rankingissa kesän . Lopulta Colorado Avalanche varasi hänet neljännellä kierroksella 107. pelaajana. Aittokallio oli varaustilaisuuden ensimmäisenä varattu eurooppalaismaalivahti. Samana kesänä myös TsSKA Moskova varasi hänet .


title: Sami Aittokallio

text: Huhtikuussa 2010 Aittokallio teki yksivuotisen sopimuksen Ilveksen liigajoukkueen kanssa. Hän jatkoi sitä vuoteen 2012 jo saman vuoden heinäkuussa. Aittokallio toimi lähtökohtaisesti Ilveksen kakkosmaalivahtina Jani Hurmeelle, mutta hän pääsi pelaamaan jo kauden 2010–2011 avauskierroksella 16. syyskuuta 2010 paikallisottelussa Tapparaa vastaan. Hurme otettiin vaihtoon ajassa 32.26. Aittokallio torjui kolmannessa erässä kaksi laukausta ja piti Ilveksen maalin puhtaana ottelun loppuun. Ensimmäisen kokonaisen SM-liigaottelunsa hän pelasi 30. lokakuuta 2010 JYPiä vastaan. Aittokallio pelasi kauden aikana yhteensä 16 runkosarjaottelua ja kaksi playoff-ottelua. Hän pelasi myös yhteensä kymmenen Mestis-ottelua LeKissä ja alle 20-vuotiaiden maajoukkueessa.


title: Sami Aittokallio

text: Toukokuussa 2012 Aittokallio teki kolmen vuoden tulokassopimuksen NHL-seura Colorado Avalanchen kanssa. Hän pelasi uransa ensimmäisen NHL-ottelun 11. huhtikuuta 2013 Los Angeles Kingsiä vastaan. Aittokallion jalkaan tuli kolmannessa erässä suonenveto ja hän joutui jättämään ottelun kesken. Hän ehti pelata ottelussa 49 minuuttia, joiden aikana päästi kaksi maalia. Kaudelle 2015–2016 Aittokallio palasi Suomeen ja teki yhden vuoden mittaisen sopimuksen Liiga-joukkue Kärppien kanssa. Kauden aikana Aittokallio edusti Kärppiä CHL:ssä voittaen hopeaa ja parhaan maalivahdin palkinnon. Kausi päättyi lopulta pronssimitalliin. Kauden jälkeen hän teki vuoden mittaisen jatkosopimuksen Kärppien kanssa.


title: Sami Aittokallio

text: Kaudeksi 2017–2018 Aittokallio siirtyi Tšekin Extraligan Sparta Prahaan.


title: Sami Aittokallio

text: Kaudeksi 2018–2019 Aittokallio palasi taas Suomeen ja SM-liigaan ja siirtyi vuoden mittaisella sopimuksella Vaasan Sportiin.


title: Sami Aittokallio

text: Aittokallio on kuulunut vuosia Suomen ikäkausimaajoukkueiden vakionimiin. Ensimmäisen kerran hän edusti Suomen maajoukkuetta vuonna 2009 alle 17 -vuotiaiden maailmanmestaruuskilpailuissa, jotka järjestettiin Kanadassa. Suomi jäi kuitenkin kymmenestä joukkueesta viimeiseksi. Joukkueen sijoituksesta huolimatta Aittokallion älykkyyttä, hyviä refleksejä ja urheilullisuutta kehuttiin. Minskissä, Valko-Venäjällä järjestetyissä vuoden 2010 alle 18 -vuotiaiden maailmanmestaruuskilpailuissa Aittokallio oli ensimmäinen Suomen joukkueeseen valittu maalivahti, mutta pääsi nilkkavamman takia vain yhteen otteluun luukkuvahdiksi.


title: Sami Aittokallio

text: Aittokallio valittiin vuoden 2011 nuorten maailmanmestaruuskilpailuihin Joni Ortion varamaalivahdiksi. Aittokallio pelasi kisoissa vain 31. joulukuuta 2010 Slovakiaa vastaan kolmannessa erässä. Suomi voitti ottelun 6–0.


title: Sami Aittokallio

text: Aittokallio pelasi myös Vuoden 2012 nuorten maailmanmestaruuskilpailuissa, mutta tällä kertaa hän oli lähtökohtaisesti Suomen ensimmäinen maalivahti Christopher Gibsonin toimiessa varamaalivahtina. Suomi pääsi semifinaaleihin asti, kunnes hävisi Ruotsille 2–3 rangaistuslaukauskilpailujen jälkeen. Aittokallio torjui ottelussa 56 kertaa ja hänet valittiin Suomen parhaaksi pelaajaksi. Tappion jälkeen he joutuivat pronssipelissä Kanadan joukkuetta vastaan. He hävisivät ottelun 0–4. Aittokallio valittiin turnauksessa Suomen kolmen parhaan pelaajan joukkoon.


title: Melchiorre Luise

text: Melchiorre Luise (1899–1967) oli baritonina uransa aloittanut, mutta pian bassoksi siirtynyt laulaja. Hän lauloi La Scalassa vuosina 1938–1943 ja jälleen vuodesta 1951 1960-luvun alkupuolelle. Lisäksi hän esiintyi muun muassa Metropolitan-oopperassa vuosina 1947–1950 ja Covent Gardenissa.


title: Kipupisteet

text: Kipupisteet on lahtelaisen suomirockia soittavan Raaka-Aineen esikoisalbumi, joka julkaistiin 21. huhtikuuta 2010. Albumin julkaisun yhteydessä yhtye vietti viisitoistavuotisjuhliaan 17. huhtikuuta 2010 Lahdessa. Albumilla ehti soittaa vielä Matti Hyyrynen, joka kuitenkin erosi yhtyeestä viikkoa ennen julkaisujuhlaa. Hänet korvasi Timo Ruokola.


title: Kipupisteet

text: Albumi debytoi Suomen virallisen listan sijalla 12.


title: Tolo

text: Tolo tarkoittaa seuraavia:


title: Talviparalympialaiset 1992

text: Talviparalympialaiset 1992 järjestettiin Tignesissä ja Albertvillessä Ranskassa 25. maaliskuuta–1. huhtikuuta 1992. Kisoihin osallistui 365 kilpailijaa 24 maasta. Ensimmäistä kertaa talviparalympialaisten historiassa urheilijat majoitettiin yhteiseen paralympiakylään hotellien sijaan. Kisat avasi Ranskan silloinen presidentti François Mitterrand.


title: Talviparalympialaiset 1992

text: Kisoissa kilpailtiin vain alppihiihdossa ja pohjoismaisista hiihtotyyleistä ampumahiihdossa ja maastohiihdossa. Ensimmäistä kertaa kilpailemassa näytöslajeissa oli älyllisesti vammaisia alppihiihdossa ja pohjoismaisissa hiihtolajeissa sekä näkövammaisia ampumahiihdossa.


title: Peltokorpi

text: Peltokorpi on kylä Kokkolassa entisen Kälviän kunnan alueella. Kylä sai alkunsa vuonna 1608 tehdyssä verotarkastuksessa, kun Korpilahdesta erotettiin yhdeksän taloa omaksi kyläkseen. Noin 450 asukkaan kylä sijaitsee noin kymmenen kilometrin päässä Kokkolasta. Kylässä toimii useita yrityksiä, muun muassa Toivosen kotieläinpuisto ja Kreivi-talo Oy.


title: Peltokorpi

text: Peltokorpi valittiin Keski-Pohjanmaan vuoden kyläksi 2004.


title: Daniel Widing

text: Daniel Widing (s. 13. huhtikuuta 1982 Gävle, Ruotsi) on ruotsalainen jääkiekkoilija, joka pelaa 30. syyskuuta 2018 asti ulottuvalla sopimuksella SHL-joukkue Djurgårdens IF:ssä. Hän on pelipaikaltaan oikea laitahyökkääjä ja laukoo oikealta.


title: Daniel Widing

text: Widing on Hedemora SK:n kasvatti. Hän pelasi kasvattajaseuransa II-divisioonajoukkueessa kausina 1996–1997 ja 1997–1998, joista jälkimmäinen kului enimmäkseen miesten peleissä. Widing siirtyi kaudeksi 1998–1999 Leksands IF:n J18-junioreihin, joista hän sittemmin nousi myös Elitserieniin. Kaudella 1999–2000 Widing voitti Leksandissa J18 Allsvenskanin-mestaruuden. Hän pelasi kauden runkosarjan lähes kokonaan J20-joukkueessa ja hän pelasi myös kolme Elitserien-ottelua. Nashville Predators varasi Widingin toisella kierroksella 36. pelaajana .


title: Daniel Widing

text: Kaudella 2000–2001 Widing voitti J20 SuperElitin hopeaa. Samalla kaudella hän murtautui Elitserieniin ja teki 40 ottelussa tehot 6+5=11. Leksandin Elitserien-joukkue putosi kaudeksi 2001–2002 HockeyAllsvenskaniin, mutta se nousi sieltä takaisin Elitserieniin kaudeksi 2002–2003. Widing jäi tuolla kyseisellä kaudella vähälle peliajalle ja siirtyi kaudeksi 2003–2004 SM-liigajoukkue Pelicansiin kaksivuotisella sopimuksella.


title: Daniel Widing

text: Pelicansissa Widing oli onnistunut yksilösuorittaja, vaikka joukkue jäi hänen molempina sopimuskausinaan SM-liigan runkosarjan viimeiseksi. Toisella kaudellaan 2004–2005 Widing oli Pelicansin toiseksi paras pistemies Sami Salosen jälkeen tehoilla 13+15=28. Hän pelasi siellä lähinnä ykkösketjussa. Hyvät esitykset herätti kiinnostusta useissa liigaseuroissa ja maaliskuun 2005 lopulla Widing teki sopimuksen TPS:n kanssa. Sopimus vahvistettiin huhtikuussa. Widing ei kuitenkaan vastannut kaudella 2005–2006 joukkueen seurajohdon odotuksia ja hän siirtyi loppukaudeksi kotimaahansa Brynäs IF:n riveihin tammikuussa 2006. TPS:ssä Widing ehti tehdä 38 ottelussa tehot 5+7=12.


title: Daniel Widing

text: Widing siirtyi kaudeksi 2006–2007 vuoden mittaisella sopimuksella NHL-joukkue Nashville Predatorsin organisaatioon, mutta hänet lainattiin kolmen AHL-joukkue Milwaukee Admiralsissa pelatun ottelun jälkeen loppukaudeksi lainalle Brynäsiin. Widing teki kauden jälkeen kaksivuotisen jatkosopimuksen joukkueen kanssa. Kausi 2007–2008 oli hänelle läpimurto Elitserienissä Widingin tehtyä 54 runkosarjaottelussa tehot 23+11=34, joilla hän oli joukkueen toiseksi paras maalintekijä ja kolmanneksi paras pistemies. Widing sijoittui koko Elitserienin maalipörssissä seitsemänneksi. Kaudella 2008–2009 hän teki Elitserienin yhden kauden piste-ennätyksensä tehoilla 23+14=37, joilla Widing oli Brynäsin paras maalintekijä ja toiseksi paras pistemies. Hän sijoittui Elitserienin maalipörssissä viidenneksi Djurgårdens IF:n Niklas Angerin ja Luleå HF:n Linus Omarkin kanssa.


title: Daniel Widing

text: Toukokuussa 2009 Widing teki kaksivuotisen sopimuksen Sveitsin National League A:ssa pelaavan HC Davosin kanssa. Hän oli joukkueen toiseksi paras maalintekijä 19 osumallaan. Widing kuitenkin pelasi kuitenkin sopimuskausistaan vain yhden, palasi kotihaansa ja siirtyi vuoden mittaisella sopimuksella kaudeksi 2010–2011 Djurgårdens IF:ään.


title: Daniel Widing

text: Kaudeksi 2011–2012 Widing palasi kolmivuotisella sopimuksella Brynäs IF:ään. Hän oli 12 osumallaan joukkueen kolmanneksi paras maalintekijä Johan Larssonin kanssa. Widing voitti Ruotsin-mestaruuden keväällä 2012. Widing ei pelannut lopulta kolmatta sopimuskauttaan, vaan hän palasi kaudeksi 2013–2014 SM-liigaan ja siirtyi Espoo Bluesin riveihin vuoden mittaisella sopimuksella. Kaudeksi 2014–2015 Widing palasi kotimaahansa ja siirtyi vuoden mittaisella sopimuksella Skellefteå AIK:hon. Hän voitti kauden päätteeksi SHL-hopeaa.


title: Daniel Widing

text: Widing siirtyi kaudeksi 2015–2016 vuoden mittaisella sopimuksella Saksan DEL-liigan Grizzlys Wolfsburgiin. Hän oli 16 osumallaan joukkueen kolmanneksi paras maalintekijä. Widing eteni Grizzlysin kanssa DEL:n finaaleihin, mutta Saksan-mestaruuden vei kuitenkin EHC München otteluvoitoin 4-0. Lokakuussa 2016 hän palasi kotimaahansa ja siirtyi loppukauden 2016–2017 kattavalla sopimuksella Rögle BK:hon oltuaan alkukauden ilman sopimusta. Vuotta myöhemmin lokakuussa 2017 Widing teki joukkueen kanssa loppukauden 2017–2018 kattavan jatkosopimuksen. Hän nousi joukkueen varakapteeniksi.


title: Daniel Widing

text: Elokuussa 2018 Widing palasi syyskuun loppuun asti ulottuvalla sopimuksella Djurgårdens IF:ään. Joukkueen päävalmentaja Robert Ohlssonin mukaan hänet hankittiin ensisijaisesti paikkaamaan Manuel Ågrenin sairastamisen ja Jonathan Davidssonin NHL-harjoitusleirille osallistumisen takia jättämää aukkoa.


title: Daniel Widing

text: Widing edusti Ruotsia MM-kilpailuissa vuonna 2008. Yhteensä hän on pelannut 35 A-maaottelua tehopistein 6+6=12. Widing teki A-maajoukkuedebyyttinsä LG Hockey Gamesissa 5. helmikuuta 2008 Västeråsissa Slovakiaa vastaan. Hänet merkittiin Ruotsin nelosketjun oikeaan laitaan Johan Davidssonin ja Martin Thörnbergin viereen. Widing onnistui tekemään ottelussa myös ensimmäisen A-maajoukkuemaalinsa ajassa 2.54.


title: Daniel Widing

text: Widing pelasi myös alle 20-vuotiaiden MM-kilpailuissa vuosina 2001 ja 2002 sekä alle 18-vuotiaiden MM-kilpailuissa vuonna 2000, jolloin hän voitti pronssia. Yhteensä Widing on pelannut 23 nuorten ja 24 poikien maaottelua.


title: Daniel Widing

text: Widingin pikkuveli Viktor pelaa HockeyTvåan-joukkue Hedemora SK:ssa.


title: Hannulan silta

text: Hannulan silta on Tornionjoen ylittävä maantiesilta Torniossa. Sillasta on käytetty myös nimeä Tornion silta. Silta rakennettiin vuosina 1935–1939. Se oli aikanaan Suomen suurin maantiesiltahanke.


title: Hannulan silta

text: Sillan suunnittelivat sillanrakennuksen professori Herman Ossian Hannelius ja insinööri Emil Holmberg. Rakennustyöt aloitettiin 4. helmikuuta 1935. Silta vihittiin käyttöön 9. heinäkuuta 1939. Silta sai nimensä siltahanketta ajaneen maaherra Uuno Hannulan mukaan. Sillan avajaisissa maaherra Hannula piti puheen ja hänen vaimonsa Elli Hannula avasi sillan.


title: Hannulan silta

text: Silta on yksi harvoista Lapin sodassa säästyneistä silloista. Jalkakäytäviä rakennettaessa 16. huhtikuuta 1962 kolmasosa sillan kansirakenteista paloi räjähdysmäisessä tulipalossa. Sammutustöiden aikana paloauto putosi Tornionjoen jäälle ja sen kuljettaja menehtyi, kun kaupungin puoleinen teräsristikko romahti. Myös useita palomiehiä ja rakennustyöntekijöitä loukkaantui, yhteensä 24 joutui sairaalaan. Joki oli vielä jäässä, ja jää kesti. Liikenne ohjattiin jäätielle, jolla oli kuitenkin railoja ja runsaasti vettä. Myös puhelin- ja sähkölinjat katkesivat.


title: Hannulan silta

text: Kasvavan liikenteen tarpeeseen rakennettiin rinnakkainen Tornionjoen silta 1979.


title: John McClelland

text: John McClelland (1805 – 1875 tai 1883) oli brittiläinen lääketieteen tohtori ja luonnontutkija.


title: John McClelland

text: McClelland työkenteli Englannin Itä-Intian kauppakomppaniassa. Vuonna 1836 hänet lähetettiin Intian Assamiin tutkimaan teen kasvatusta ja mahdollisuuksia perustaa hiilikaivoksia. Hän tutki myös Intian metsävaroja, ja hänen raporttiensa pohjalta perustettiin Intian metsäosasto (Forest Department). Vuosina 1846–1847 McClelland toimi Acharya Jagadish Chandra Bose Botanical Garden eli Kalkuttan kasvitieteellisen puutarhan johtajana. Hän toimi "Calcutta Journal of Natural History"n toimittajana 1841–1847.


title: John McClelland

text: McClelland tutki myös kaloja ja lintuja, ja hänen nimeämiään uusia lajeja ovat muun muassa liuskepittakerttunen ja harmaapyrstötimali ("Heterophasia gracilis"). Hänen kunniaksen on nimetty vuoriviiribulbuli ("Ixos mcclellandii").


title: Sinipittakerttunen

text: Sinipittakerttunen ("Tesia cyaniventer") on aasialainen varpuslintu. Sen elinympäristö ulottuu Nepalista ja Intian pohjoisosista Etelä-Kiinaan, Bangladeshiin, Myanmariin, Luoteis-Thaimaahan ja Indokiinaan. Brian Houghton Hodgson kuvaili lajin holotyypin Nepalista 1837.


title: Elokuva Ruotsissa

text: Ruotsalainen elokuva kuuluu kansainvälisesti huomattavimpiin kansallisiin repertoaareihin ja on kenties koko Skandinavian merkittävin elokuvakokonaisuus. Menestykseen kytkeytyvät neljä suurta, kansainvälisesti tunnettua ohjaajaa: Victor Sjöström, Ingmar Bergman sekä myöhempinä vuosikymmeninä Lasse Hallström ja Lukas Moodysson.


title: Elokuva Ruotsissa

text: Ruotsalainen elokuva kurkotteli kohti kansainvälisiä yleisöjä etupäässä Svenska Biografteater AB:n tuotantojen avulla. Vuonna 1911 toiminta siirrettiin Kristianstadista Lidingöön, ja johtaja Charles Magnusson pestasi heti muuton jälkeen ohjaajat Victor Sjöströmin, Mauritz Stillerin ja Georg af Klerckerin elokuvayhtiöönsä. Stillerin ansiosta Greta Garbo saavutti suosiota uransa alkuvaiheissa. Garbon menestyksen osatekijänä oli etenkin elokuva "Gösta Berlingin taru" ("Gösta Berlings saga", 1924). Monilla Biografteaterissa tehdyillä elokuvilla oli suuri vaikutus saksalaisiin mykkäelokuvaohjaajiin ja varhaisiin äänielokuvaohjaajiin johtuen paljolti siitä, että ranskalaisen, brittiläisen ja amerikkalaisen elokuvan vaikutus ei yltänyt Saksaan ensimmäisen maailmansodan aikana.


title: Elokuva Ruotsissa

text: 1920-luvun puolivälissä sekä elokuvaohjaajat että Greta Garbo muuttivat Yhdysvaltoihin, ja Victor Sjöström teki Hollywoodissa elokuvan "The Wind" (1928), yhden tunnetuimmista töistään. Kahden merkittävän ohjaajan muutto pois kotimaasta synnytti ruotsalaisen elokuvan tyhjiön. Sjöström palasi Ruotsiin vuonna 1928 ja ohjasi kaksi elokuvaa, minkä lisäksi hän toimi itse näyttelijänä. Hänen tunnetuin roolinsa on Ingmar Bergmanin elokuvassa "Mansikkapaikka" ("Smultronstället", 1957).


title: Elokuva Ruotsissa

text: 1920-luvun aikana ruotsalainen elokuva-ala ajautui toistuviin taloudellisiin kriiseihin. Sodanjälkeinen lama johti työttömyyden voimakkaaseen kasvuun ja elokuvissa käymisen vähentymiseen. Lisäksi elokuvavienti sujui odotuksia heikommin. Syynä viennin vaikeuksiin oli osittain se, että sodan koettelemat maat olivat jo ehtineet elvyttää elokuvateollisuutensa, ja osittain syynä oli amerikkalaisen elokuvan hallitseva markkina-asema. Vuosikymmenen vaihteessa Svenska Biografteatern AB:n ja Filmindustri AB Skandian fuusioitumisen tuloksena syntyneestä Svensk Filmindustri AB:stä tuli siten pian yritys, jolla oli ”hurjaa vauhtia kasvava ongelma”.


title: Elokuva Ruotsissa

text: Äänielokuvan synty 1930-luvun alussa vakautti ruotsalaisen elokuvatuotannon. Yleisö palasi suurin joukoin elokuvateattereihin, ja ruotsalaisen elokuvan kysyntä kasvoi. Ruotsissa tuotettiin monia suosittujen Edvard Perssonin ja Dagmar Ebbesenin tähdittämiä maalaiskomedioita. Kieltolain aikaa humoristisesti kuvaavissa pilsnerielokuvissa sekä syötiin että juotiin melkoisesti. Suurinta yleisömenestystä nautti kuitenkin vuosina 1938 – 1939 Ingrid Bergmanin tähdittämä melodraama "Naisen kasvot" ("En kvinnans ansikte", 1938). Pilsnerielokuvien tulvassa oli useampia henkireikiä: "Karl Fredrik regerar" (1934) kertoo muonamies Karl Fredrikistä, johon henkilöityy ruotsalaisen sosiaalidemokratian tuleva voittokulku. Leif Furhammarin mukaan 1930-luvun ruotsalaiselle äänielokuvalle on ominaista ”yltiökaunisteltu sovitteluhenki”, joka sävyttää myös myöhempiä yhteiskunnan ongelmista ja ristiriidoista kertovia ruotsalaisia elokuvia. Edellä mainittu "Karl Fredrik regerar" päättyy työläisten ja tuotantovälineiden omistajien väliseen sovintoon.


title: Elokuva Ruotsissa

text: Toisen maailmansodan aikana ruotsalaisessa elokuvassa tehtiin taiteellisia aluevaltauksia etenkin ohjaajien Gustaf Molanderin ja Alf Sjöbergin ansiosta. Niin sanottu valmiuselokuva toimi myöhemmin sodan aikana psykologisena puolustuskeinona.


title: Elokuva Ruotsissa

text: Tunnetuin ja vaikutusvaltaisin ruotsalainen elokuvaohjaaja Ingmar Bergman saavutti läpimurtonsa 1950-luvun aikana. Bergman aloitti elokuvien tekemisen 1940-luvun puolivälissä, ja vuonna 1955 hän ohjasi elokuvan "Kesäyön hymyilyä" ("Sommarnatterns leende"), joka voitti Cannesissa palkintoja ja toi hänelle kansainvälistä huomiota. Kaksi vuotta myöhemmin Bergman teki elokuvat "Seitsemäs sinetti" ("Det sjunde inseglet", 1957) ja "Mansikkapaikka" ("Smultronstället", 1957), jotka kuuluvat hänen tunnetuimpiin elokuviinsa. 1960-luvulla Bergman voitti parhaan ulkomaisen elokuvan Oscarin kahdesti peräkkäin elokuvilla "Neidonlähde" ("Jungfrukällan", 1960) ja "Kuin kuvastimessa" ("Såsom i en spegel", 1961). Hän voitti Oscarin vielä suuresta draamasta "Fanny ja Alexander" ("Fanny och Alexander", 1982). Sven Nykvist on myös saanut Oscarin parhaasta kuvauksesta Bergmanin elokuvassa "Kuiskauksia ja huutoja" ("Viskningar och rop", 1973)[3]. Elokuva on kertomus kahdesta sisaresta, jotka valvovat kuolinvuoteella makaavan kolmannen sisaren vierellä sekä peläten että toivoen hänen kuolemaansa. "Kuiskauksia ja huutoja" toi lisäksi Bergmanille ensimmäisen hänen kolmesta parhaan ohjauksen Oscar-ehdokkuudestaan. Ingmar Bergman voitti uransa aikana myös peräti neljä Kultaista maapalloa.


title: Elokuva Ruotsissa

text: Bergmanin kanssa läheisessä yhteistyössä työskennelleellä kuvaaja Sven Nykvistillä voidaan sanoa olleen suurin vaikutus ruotsalaisen elokuvan tyyliin. Mykkäelokuvan ajalta on syytä mainita myös kuvaaja Julius Jaenzon. Nykvistin saatua kahdesti Oscarin parhaasta kuvauksesta monet alkoivat pitää häntä yhtenä kaikkien aikojen merkittävimmistä kuvaajista. Nykvist on lisäksi ohjannut elokuvan "Härkä" ("Oxen", 1991), joka nimettiin parhaan ulkomaisen elokuvan Oscar-ehdokkaaksi vuonna 1992.


title: Elokuva Ruotsissa

text: Vilgot Sjöman oli toinen ruotsalaisen elokuvan hahmo, joka aloitti uransa Bergmanin myötävaikutuksella. Sjömanin ensimmäinen elokuva oli "Rakastajattaren tarina" ("Älskarinnan", 1962), mutta hän saavutti selvästi enemmän huomiota Ruotsissa elokuvallaan "491" (1964), joka perustui Lars Görlingin samannimiseen romaaniin. Elokuvan esittäminen kiellettiin alun perin rohkeiden seksikohtausten takia. Kun elokuva oli leikattu uudestaan, se vapautettiin levitykseen vuonna 1964. Sjöman jatkoi kiistanalaista linjaansa elokuvassa "Olen utelias – Keltainen" ("Jag är nyfiken – gul", 1967). USA:ssa elokuvaa pidettiin pornografiana, ja sen esittäminen oli kiellettyä vuoteen 1969 asti. Kun elokuva lopulta päästettiin markkinoille, se koki valtavan läpimurron ja houkutteli joukoittain ihmisiä elokuvateattereihin, minkä seurauksena siitä tuli menestyksekkäin ruotsalainen vientielokuva koskaan. Se oli oletettavasti myös väline, joka vahvisti käsitystä ruotsalaisen elokuvan – ja kenties ruotsalaisten itsensä – vapaamielisestä asennoitumisesta seksuaalisuuteen.


title: Elokuva Ruotsissa

text: Eräs toinen mainitsemisen arvoinen sodanjälkeisen ajan elokuvaohjaaja on Bo Widerberg. Hänen elokuvansa "Korppikortteli" ("Kvarteret Korpen", 1963) ja "Komisario Beck tähtäimessä" ("Mannen på taket", 1976) ovat suuria ruotsalaisia elokuvaklassikoita. Widerbergillä on ollut peräti kolme parhaan ulkomaisen elokuvan Oscar-ehdokkuutta – elokuvista "Korppikortteli" (1963), "Ådalen 31" (1969) ja "Jo joutui armas aika" ("Lust och fägring stor", 1995) – mutta hän ei ole koskaan voittanut palkintoa.


title: Elokuva Ruotsissa

text: Mai Zetterling debytoi ohjaajana elokuvalla "Rakastavia pareja" ("Älskande par", 1964), joka sai Kultainen palmu -ehdokkuuden Cannesissa. Hänen toinen elokuvansa "Öiset leikit" ("Nattlek", 1966) kohautti Ruotsin virallisena edustajana Venetsian biennaalissa vuonna 1966. Feministinen elokuva "Näyttelijättäret" ("Flickorna", 1968) kuvaa teatteriseuruetta, joka harjoittelee Aristofaneen Lysistrate-näytelmää.


title: Elokuva Ruotsissa

text: Vuonna 1968 ilmestyi Stefan Jarlin ja Jan Lidqvistin dokumentti "Dom kallar oss mods". Elokuva on hälyttävä kuvaus eräiden teini-ikäisten syrjäytyneisyydestä. Elokuvalle on myöhemmin ilmestynyt kaksi jatko-osaa, jotka muodostavat ensimmäisen elokuvan kanssa trilogian.


title: Elokuva Ruotsissa

text: Hans Alfredsson ja Tage Danielsson tekivät yhtiönsä Svenska Ord AB:n kanssa useita elokuvia 1960-luvun loppupuolelta 1980-luvun alkupuolelle asti Ingmar Bergmanin vihjattua SF:lle, että Gröna Hund på Gröna Lund -revyyssä esiintyvien kahden hauskan miehen pitäisi antaa tehdä elokuvia. Miehet tekivät monia elokuvia sekä yhdessä että erikseen Danielssonin kuolemaan saakka, minkä jälkeen Alfredsson jatkoi yksinään. Heidän töitään olivat muun muassa "Tehdäänpä silta" ("Att angöra en brygga", 1965), "Omenasota" ("Äppelkriget", 1971), "Mies, joka lopetti tupakoimisen" ("Mannen som slutade röka", 1972), "Päästäkää vangit irti – on kevät!" ("Släpp fångarne loss, det är vår!", 1975), "Picasson seikkailut" ("Picassos äventyr", 1978) ja "Yksinkertainen murhaaja" ("Den enfaldige mördaren", 1982). Useat näistä elokuvista voittivat parhaan elokuvan Guldbagge-palkinnon.


title: Elokuva Ruotsissa

text: Jan Troell aloitti uransa Widerbergin kuvaajana, mutta debytoi kuitenkin pian omalla elokuvallaan "Tässä on elämäsi" ("Här har du ditt liv", 1966). Troell ohjasi 1970-luvun alkupuolella elokuvat "Maastamuuttajat" ("Utvandrarna", 1971) ja "Raivaajat" ("Nybyggarna", 1972), jotka perustuvat Vilhelm Mobergin eeppisiin kuvauksiin 1800-luvulla Amerikkaan suuntautuneesta ruotsalaisesta siirtolaisuudesta. "Maastamuuttajat" oli Oscar-ehdokkaana neljässä sarjassa, muun muassa parhaasta ohjauksesta ja parhaasta kuvauksesta. Hollywoodissa asuessaan Troell ohjasi Gene Hackmanin tähdittämän elokuvan "Kohtaaminen erämaassa" ("Pionjärerna", 1974) sekä elokuvan "Hurrikaani" ("Orkanen", 1979). Troell palasi Ruotsiin ohjatakseen elokuvan "Kotkan lento" ("Ingenjör Andrées luftfärd", 1982), joka kertoo keksijä Salomon Andréen onnettomuudesta vuoden 1897 tutkimusmatkalla pohjoisnavalle. Elokuva oli Oscar-ehdokkaana parhaaksi ulkomaiseksi elokuvaksi. Troellin myöhäisimpiin töihin kuuluvat kiistelty elokuva "Il Capitano – nuori kapinallinen" ("Il Capitano", 1991), Knut Hamsunista kertova "Hamsun" (1996), "Pilvien syleilyssä" ("Så vit som en snö", 2001) sekä suuri joukko dokumentteja.


title: Elokuva Ruotsissa

text: Vuonna 1986 neuvostoliittolainen ohjaaja Andrej Tarkovskij teki maanpaossa ollessaan viimeisen elokuvansa "Uhri" ("Offret", 1986). Elokuva filmattiin Gotlannissa, ja siinä näyttelivät muun muassa ruotsalaiset Erland Josephson, Allan Edwall sekä Sven Wollter. Elokuva voitti parhaan elokuvan Guldbagge-palkinnon samana vuonna.


title: Elokuva Ruotsissa

text: Ohjaaja Lasse Hallströmin ensimmäinen täyspitkä elokuva oli komedia "Kahden kauppa" ("En kille och en tjej", 1975), jossa näyttelivät Magnus Härenstam ja Brasse Brännström. Hallström ohjasi suurimman osan Abban musiikkivideoista, kuten myös elokuvan "Abba – elokuva" ("ABBA – The Movie", 1977). "Elämäni koirana" ("Mitt liv som hund", 1985) ilmestyi Ruotsissa vuonna 1985 ja sai kaksi Oscar-ehdokkuutta vuonna 1987. Kansainvälisen läpimurtonsa jälkeen Hallström on työskennellyt amerikkalaisen elokuvan parissa, ja hän on ohjannut muun muassa elokuvat "Gilbert Grape" (1993), "Oman elämänsä sankari" (1999), "Pieni suklaapuoti" (2000) ja "Casanova" (2005).


title: Elokuva Ruotsissa

text: Roy Andersson saavutti läpimurtonsa ensimmäisellä elokuvallaan "Eräs rakkaustarina" ("En kärlekshistoria", 1970), jolla hän voitti samana vuonna neljä palkintoa kansainvälisillä Berliinin elokuvajuhlilla. Ohjattuaan elokuvan "Giliap" (1975) hän piti taloudellisen kriisin vuoksi parinkymmenen vuoden tauon elokuvatuotannosta. Tauon aikana hän työskenteli mainoselokuvien ja opetusvideoiden parissa. Maaliskuussa 1996 Andersson alkoi kuvata elokuvaa "Toisen kerroksen lauluja" ("Sånger från andra våningen", 2000), joka menestyi samana vuonna Cannesin elokuvajuhlilla ja voitti tuomariston erityispalkinnon. Anderssonin paluuelokuva sai kriitikoilta loistavat arvostelut, ja "Toisen kerroksen lauluja" voitti parhaan elokuvan, ohjauksen, kuvauksen, käsikirjoituksen ja äänityksen Guldbagge-palkinnot. Syksyllä 2007 ilmestyi Anderssonin neljäs elokuva "Sinä elävä" ("Du levande", 2007), joka nousi heti kriitikkojen suosioon.


title: Elokuva Ruotsissa

text:
Lukas Moodyssonin ensimmäinen elokuva "Fucking Åmål" (1998) kertoo muutaman teinin surkeasta elämästä ruotsalaisessa pikkukaupungissa. Elokuvasta tuli suuri menestys Ruotsissa, ja se voitti neljä Guldbagge-palkintoa vuonna 1998. Seuraava elokuva "Kimpassa" ("Tillsammans", 2000) on synkän satiirin värittämä komedia, jonka tapahtumat sijoittuvat 1970-luvun Tukholmaan. Näiden kahden elokuvan jälkeen Moodyssonin työt saivat radikaalin käänteen. "Lilja 4-ever" (2002) on synkkä kertomus ihmiskaupasta, ja "Reikä sydämessäni" ("Ett hål i mitt hjärta", 2004) kertoo amatööripornoelokuvien kuvaamisesta. Jälkimmäisestä elokuvasta tuli hyvin kiistanalainen järkyttävien kuviensa vuoksi. Moodyssonin viimeisimmät elokuvat ovat "Container" (2006) ja "Mammutti" ("Mammut", 2009).
Viime vuosina nuorilta ohjaajilta on ilmestynyt menestyneitä elokuvia. Josef Fares on ohjannut komediat "Jalla! Jalla!" (2000) ja "Kopps" (2003) sekä pakolaisdraaman "Zozo" (2005). Reza Parsa on ohjannut draaman "Före stormen" (2000), Maria Blom komedian "Masjävlar" (2004), Jesper Ganslandt elokuvan "Farväl Falkenberg" (2006) ja Johan Kling elokuvan "Darling" (2007).


title: Elokuva Ruotsissa

text: Greta Garbon ja Ingrid Bergmanin ajan jälkeen monella muulla ruotsalaisella näyttelijällä on ollut kansainvälinen ura Hollywoodissa. Menestyneisiin ruotsalaisiin näyttelijöihin kuuluvat esimerkiksi Max von Sydow, Peter Stormare, Lena Olin ja Stellan Skarsgård.


title: Irpinian maanjäristys

text: Irpinian maanjäristys tapahtui Etelä-Italiassa Irpinian alueella 23. marraskuuta 1980. Sen keskipiste oli Avellinon maakunnassa sijaitsevassa Conza della Campanian kylässä, joka tuhoutui lähes kokonaan. Myös naapurimaakunnissa Salernossa ja Potenzassa järistys aiheutti suurta tuhoa. Kaikkiaan 684 kuntaa kärsi vahinkoja. Suurimpia henkilövahinkoja Conza della Campanian 184 uhrin lisäksi kärsivät Sant'Angelo dei Lombardi (482), Laviano (303), Lioni (228) ja Teora (137). Napolissa kuoli 68 henkilöä, vaikka se sijaitsee noin 100 kilometrin päässä järistyksen keskipisteestä.


title: Irpinian maanjäristys

text: Jälleenrakennukseen tarkoitettujen varojen käytöstä syntyi poliittinen skandaali 1990-luvulla, koska ainakin 4 miljardia liiraa oltiin käytetty poliitikkojen lahjuksiin.


title: Borneontöpökerttunen

text: Borneontöpökerttunen ("Urosphena whiteheadi") on Malesian kotoperäinen varpuslintu. Sen elinympäristö käsittää Borneon pohjoisosan. Richard Bowdler Sharpe kuvaili lajin holotyypin Mount Kinabalulta 1888. Laji on nimetty John Whiteheadin kunniaksi.


title: Timorintöpökerttunen

text: Timorintöpökerttunen ("Urosphena subulata") on kaakkoisaasialainen varpuslintu. Sen elinympäristö käsittää Pienten Sundasaarten itäosan saaret Wetar, Atauro, Timor ja Roti, sekä Babarsaaren, jossa elää alalaji "advena". Richard Bowdler Sharpe kuvaili lajin holotyypin Timorista 1884.


title: Axiom (albumi)

text: Axiom on Axiomin toinen studioalbumi, joka julkaistiin 30. lokakuuta 2006. Albumi julkaistiin viisi kuukautta myöhemmin ensimmäisestä samannimisestä albumista, joka ilmestyi vain internetissä toukokuussa 2006.


title: Juho Lehtoranta

text: Juho Lehtoranta (s. 7. toukokuuta 1989 Kotka) on suomalainen koripalloilija, joka edustaa Korisliigassa pelaavaa Kauhajoen Karhua.


title: Juho Lehtoranta

text: Lehtorannan kasvattajaseura on KTP-Basket, jonka miesten edustusjoukkueessa hän debytoi ensimmäistä kertaa kaudella 2006–2007. Ensimmäisen kauden päätteeksi hän oli tehnyt 2,6 pistettä ottelua kohden. Lehtorannan toinen pääsarjakausi oli nilkkavamman takia rikkonainen, minkä vuoksi hän pelasi vain 17 ottelua. Kesällä 2008 KTP ja Lehtoranta tekivät kaksivuotisen jatkosopimuksen. Kesällä 2012 hän siirtyi Joensuun Katajaan.


title: Juho Lehtoranta

text: Huhtikuussa 2015 Lehtoranta ja Karhu sopivat sopimuksensa optiovuoden käyttöönotosta seuraavaksi kaudeksi. Toukokuun 2016 alussa, Karhun kauden päätyttyä, Lehtoranta teki joukkueen kanssa vuoden mittaisen jatkosopimuksen. Toukokuussa 2017 Lehtoranta teki kautta 2017-2018 koskevan jatkosopimuksen Karhun kanssa.


title: It’s My Life (Bon Jovin kappale)

text: ”It’s My Life” on yksi suosituimmista rockyhtye Bon Jovin kappaleista. Se julkaistiin singlenä albumilta "Crush" vuonna 2000. Kappale kestää 3 minuuttia ja 45 sekuntia. Kappaleen videota on katsottu Youtube-videopalvelussa yli 700 miljoonaa kertaa.


title: Joonas Suotamo

text: Joonas Suotamo (s. 3. lokakuuta 1986 Espoo) on suomalainen kilpauransa päättänyt koripalloilija ja näyttelijä. Hän pelasi urallaan Korisliigassa, VTB-liigassa, Yhdysvaltain yliopistosarjassa ja Suomen valtakunnallisissa divisioonissa. Suotamo pelasi myös kolme maaottelua Suomen miesten maajoukkueessa. Suotamo sai maailmanlaajuista huomiota sijaistettuaan Chewbacca-hahmon näyttelijää Peter Mayhew’ta joissakin kohtauksissa vuonna 2015 ensi-iltansa saaneessa elokuvassa "". Vuonna 2017 ensi-iltansa saaneesta elokuvasta "" alkaen hän on näytellyt hahmoa kokonaan itse.


title: Joonas Suotamo

text: Suotamon kasvattajaseurana toimi Espoo Basket Team, josta hän siirtyi Espoon Honkaan. Hän debytoi edustusjoukkueessa kaudella 2004–2005, ja siirtyi tämän jälkeen kolmeksi kaudeksi Pennsylvanian osavaltionyliopistoon (Penn State). Yhdysvalloissa Suotamo ei onnistunut saamaan peliaikaa joukkueessa ja pelasi parhaimmillaankin vain 5,8 minuuttia ottelua kohden.


title: Joonas Suotamo

text: Vuoden 2008 lopulla Suotamo sai opinnot päätökseen ja teki paluun Korisliigaan Lappeenrannan NMKY:hyn alkuvuodesta 2009. Hän pelasi seurassa puolitoista kautta. Kauden 2009–2010 jälkeen Suotamo ilmoitti lopettavansa pääsarjatasolla, mutta päätti syyskuussa 2010 jatkaa uraansa Espoon Hongassa. Vuonna 2011 hän siirtyi pelaamaan Espoo Basket Teamiin, joka pelasi II-divisioonaa. Kaudeksi 2012–2013 joukkue nousi kuitenkin I-divisioonan B-divisioonaan.


title: Joonas Suotamo

text: Suotamo oli Peter Mayhew’n sijaisnäyttelijä Chewbaccan roolissa vuoden 2015 elokuvassa "". Tehtävän saamiseen vaikuttivat Suotamon suorittamat taidealan opinnot ja kontaktit koripalloyhteisössä. Hän näytteli hahmoa kokonaisuudessaan vuoden 2017 elokuvassa "", Mayhew’n toimiessa konsulttina. Hän näytteli Chewbaccan roolia myös vuonna 2018 ilmestyneessä elokuvassa "Solo: A Star Wars Story".


title: Joonas Suotamo

text: Helsingissä asuvalla Suotamolla on oma yritys.


title: Onni Gideonin kvintetti

text: Onni Gideonin kvintetti on suomalaisen Onni Gideonin orkesterin albumi vuodelta 2010, jossa ovat laulusolisteina Annikki Tähti ja Wiola Talvikki.


title: Kieli-instituutti

text: Kieli-instituutit olivat suomalaisia oppilaitoksia, jossa opiskeltiin kielenkääntäjiksi. Niitä oli neljä, ja ne perustettiin 1960- ja 1970-lukujen taitteessa. Kieli-instituuttien toimintaa johtivat yksityiset säätiöt valtion ja usein myös kaupungin tukemina. Kieli-instituutit valtiollistettiin vuonna 1981, jolloin ne lakkautettiin itsenäisinä oppilaitoksina ja liitettiin osaksi yliopistoja kääntäjänkoulutuslaitoksiksi.


title: Axiom (nettialbumi)

text: Axiom on Axiomin ensimmäinen studioalbumi, joka julkaistiin toukokuussa 2006 internetissä. Viisi kuukautta myöhemmin Axiom julkaisi kauppoihin toisen samannimisen albumin.


title: Daminotsidi

text: Daminotsidi (B-Nine SP, Alar) CHNO on ruiskutettava pitkäaikaisvaikutteinen kasvien kasvua säätelevä kemikaali. Sillä pyritään hidastamaan kasvua vaikuttamalla sitä säätelevään gibberelliini-hormoniin. Daminotsidin moolimassa on 160,171 g/mol ja CAS-numero 1596-84-5.


title: Daminotsidi

text: Aine on luokiteltu syöpää aiheuttavaksi, eikä sitä saa käyttää ruokakasveihin.


title: Daminotsidi

text: 1980-luvun lopussa daminotsidin käytöstä omenankasvatuksessa nousi kohu Yhdysvalloissa, mikä johti kasvuhidasteen käyttökieltoon.


title: William Bligh

text: William Bligh (9. syyskuuta 1754 St Tudy, Cornwall, Englanti – 6. joulukuuta 1817 Lontoo, Englanti) oli Britannian kuninkaallisen laivaston vara-amiraali ja Uuden Etelä-Walesin neljäs kuvernööri. Bligh toimi "HMS Bountyn" kapteenina, kun laivalla puhkesi perämies Fletcher Christianin johtama kapina.


title: William Bligh

text: Bligh liittyi laivastoon jo yhdeksänvuotiaana. 23-vuotiaana hän osallistui kapteeni James Cookin kolmanteen matkaan.


title: William Bligh

text: Hollywood-elokuvissa Bligh on esitetty usein sadistisena päällikkönä, mutta totuus on pitkälti toinen. Matkalle lähtiessään 32-vuotias kapteeniksi nimetty Bligh ei epäröinyt noudattaa laivaston ankaraa ohjesääntöä rangaistuksia jakaessaan, mutta toisin kuin elokuvissa esitetään, hän ei vedättänyt miehistönsä jäseniä kölin ali. HMS Bountyn leipäpuun noutomatka päättyi huonosti. Osa miehistöstä nousi kapinaan huhtikuussa 1789. Kapinan jälkeen Bligh ja hänelle uskolliset 18 miestä laskettiin veneeseen keskelle eteläistä Tyyntämerta. Heidän mukanaan oli vain vähän ruokaa ja juomavettä. Koska kapinalliset tarvitsivat tiettyjä ammattimiehiä, kapteenin puolella olleet seppä ja kaksi puusepänapulaista pakotettiin jäämään alukselle vastoin tahtoaan, mutta kapteenille lojaali puuseppä sai mennä veneeseen.


title: William Bligh

text: Taitavana navigoijana ja merimiehenä Bligh onnistui luotsaamaan veneen ja siinä olijat yli 6 000 kilometrin matkan takaisin sivistyksen pariin. Seuranneessa oikeudenkäynnissä, joka järjestettiin aina laivansa menettäneelle kapteenille, Bligh vapautettiin syytteistä, ja hän sai toistaa leipäpuunhakumatkansa, josta selvisikin ilman ongelmia. Hänet palkittiin Society of Arts -mitalilla merenkulun ja botaniikan eteen tekemistään palveluksista, ja hänestä tehtiin Royal Societyn jäsen.


title: William Bligh

text: Vuonna 1797 Blighin laivalla kapinoitiin taas, sillä hänen miehistönsä otti osaa lakonomaiseen Noren laivastokapinaan yhdessä monien muiden laivojen miehistöjen kanssa. Napoleonisten sotien aikana Bligh osallistui useisiin taisteluihin sota-alusten komentajana ja kunnostautui erityisesti Kööpenhaminan taistelussa, jonka jälkeen hän sai henkilökohtaisen kunniamaininnan itse amiraali Horatio Nelsonilta. Vuosina 1806–1808 Bligh toimi Uuden Etelä-Walesin kuvernöörinä. Hänen hallintoaikansa keskeisiä ongelmia oli rommikapina, joka oli noussut siirtolaisten ja brittivirkavallan välille.


title: William Bligh

text: Englannissa Blighin ura jatkui ja hän yleni vara-amiraalin arvoon. Bligh ja hänen vaimonsa Elizabeth saivat kuusi lasta.


title: Grane

text: Grane (eteläsaameksi "Gaala") on Norjan kunta, joka sijaitsee Nordlandin läänin sisämaassa. Kunnan hallintokeskus on nimeltään Trofors. Muita tärkeitä kyliä ovat Grane, Svenningdal, Fiplingdal sekä Majavatn. Grane rajoittuu pohjoisessa Vefsniin, idässä Hattfjelldaliin, etelässä Røyrvikiin ja Namsskoganiin sekä lännessä Bindaliin ja Brønnøyhin. Tammikuussa 2013 tehdyn väestönlaskennan mukaan Granen kunnassa oli 1 459 asukasta.


title: Grane

text: Elinkeinoelämän tärkeimpiä alueita ovat maatalous, metsätalous, poronhoito, matkailu, pienteollisuus ja kauppa. Kunnassa on ollut paljon puusepänteollisuutta, jolla alalla tärkein yritys on Norgesvinduet Svenningdal AS. Moni käy myös töissä naapurikunta Vefsnissä. Kunnassa sijaitsee kolme eteläsaamelaisten poronhoitoaluetta.


title: Grane

text: Kunnan läpi menee eurooppatie E6 sekä rautatie Nordlandsbanen. Tieyhteydet vievät myös Ruotsiin sekä rannikolle Tosenveieniin.


title: Jukka Hyytiäinen

text: Jukka Hyytiäinen (s. 5. helmikuuta 1985 Oulainen) on suomalainen vapaapainija, joka edustaa seuratasolla Vieskan Voimaa. Hänen valmentajinaan ovat toimineet vuosina 1997–2007 Juhani Rintakumpu ja sittemmin Hannu Hietanen.


title: Jukka Hyytiäinen

text: Hyytiäinen sijoittui viidenneksi Bakun 2010 EM-kilpailujen vapaapainin 60 kg:n sarjassa. Vapaapainin poikien EM-kilpailuissa hän oli kymmenes 50 kg:n sarjassa 2001. Hän sai pronssia kreikkalais-roomalaisen painin poikien Pohjoismaiden mestaruuskilpailujen 54 kg:n sarjassa 2002. Vapaapainin Baltian mestaruuskilpailuissa hän on saanut hopeaa 60-kiloisissa 2006 ja 2007.


title: Jukka Hyytiäinen

text: Hyytiäinen voitti Suomen mestaruuden 60 kg:n painoluokassa 2010. SM-hopeaa hän on saanut 54 kg:n sarjassa 2001, 60-kiloisissa 2003, 2005, 2007 ja 2008 sekä 66-kiloisissa 2011. SM-pronssia hän on saavuttanut 55 kg:n sarjassa 2002 sekä 60-kiloisissa 2006 ja 2009.


title: Ad Portas

text: Ad Portas on rap-artisti Hannibalin toinen sooloalbumi. Se julkaistiin 5. toukokuuta 2010 Joku Roti Recordsin kautta. Albumi sijoittui ilmestymisviikollaan (19/2010) Suomen virallisen listan sijalle 32. Viikko oli albumin ainoa listalla.


title: Ad Portas

text: Ennen albumin julkaisua julkaistiin siltä kaksi näytekappaletta: "Kuten Funkadelic" sekä "Porteillas". Albumilla vierailee suomalaisten räppäreiden lisäksi yhdysvaltalainen K-Rino. Albumi kulki aluksi työnimellä "Anta Portas".


title: Hamarøy

text: Hamarøy (luulajansaameksi "Hábmer") on Norjan kunta Nordlandin läänissä. Sen rajanaapureita ovat idässä Tysfjord, etelässä Sørfold ja lännessä Steigen. Kunnan keskushallinto sijaitsee Oppeidissa, jossa on myös kauppoja, pankki ja postikonttori.


title: Hamarøy

text: Kirjailija Knut Hamsun varttui Hamarøyssa.


title: Hemnes

text: Hemnes on Norjan kunta Nordlandin läänissä. Sen rajanaapureita ovat pohjoisessa Rana, etelässä Hattfjelldal ja lännessä Vefsn. Idässä kunnalla on pitkä raja Ruotsin kanssa. Kunnan taajamia ovat Hemnesberget, Finneidfjord, Bjerka ja Bleikvasslia yhdessä Korgenin kanssa, jossa sijaitsee kunnan hallintokeskus. Pääelinkeinoja ovat maatalous, energiantuotanto, mekaaninen teollisuus, puusepänteollisuus ja veneenrakennus. Tammikuussa 2013 tehdyn väestönlaskennan mukaan Hemnesin kunnassa oli 4 620 asukasta.


title: Talviparalympialaiset 1994

text: Talviparalympialaiset 1994 järjestettiin Lillehammerissa Norjassa saman vuoden olympialaisten tavoin. Kisat käytiin 10.–19. maaliskuuta 1994. Kisoissa kilpaili 471 kilpailijaa 31 maasta. Kisat avasi Norjan Kuningatar Sonja. Kisoissa kilpailtiin viidessaä lajissa: alppihiihto, jääkelkkailu, pohjoismaisista hiihtolajeista ampumahiihdossa ja murtomaahiihdossa, minkä lisäksi uutena lajina esiteltiin kelkkajääkiekko.


title: Talviparalympialaiset 1994

text: Isäntämaa Norja johti mitalitilastoa 64 mitalilla (29 kultaa, 22 hopeaa, 13 pronssia). Toiseksi tuli Saksa, jolla myös oli 64 mitalia mutta neljä kultamitalia vähemmän, ja mitalitilaston kolmas oli Yhdysvallat 43 mitalilla.


title: Germania (ooppera)

text: Germania on Alberto Franchettin ooppera vuodelta 1902. Se oli aluksi menestys, mutta 1900-luvun alkuvuosien jälkeen sen esitykset ovat olleet harvinaisia. Nykyisin teos elää lähinnä Enrico Caruson kahdesta aariasta vuonna 1902 tekemien levytysten ansiosta.


title: Germania (ooppera)

text: "Germania" koostuu prologista, kahdesta näytöksestä, intermezzosta ja epilogista. Italiankielisen libreton kirjoitti Luigi Illica. Teos kantaesitettiin La Scalassa 11. maaliskuuta 1902. Kapellimestarina oli Arturo Toscanini ja Federicon roolin tulkitsi Enrico Caruso.


title: Lurøy

text: Lurøy on Norjan kunta Nordlandin läänissä. Se on jakautunut mannermaalle sekä 1372 erikokoiselle saarelle. Kunnan alueesta viidesosa on maata.


title: Lurøy

text: Kunnan rajanaapureita ovat koillisessa Rødøy ja idässä Rana. Vuonojen toisella puolella etelässä sijaitsevat Nesna ja Dønna ja lännessä merellä Træna. Kunta sijaitsee juuri napapiirin eteläpuolella. Kunnan keskus sijaitsee jakautuneena Lurøya- ja Onøya-saarille, jotka on yhdistetty sillalla. Muita tärkeitä saaria ovat Lovund 300 asukkaallaan sekä Hestmona, Nesøya, Aldra ja Stigen. Maantie Riksvei 17 menee kunnan ja Stokkvågenin taajaman halki.


title: Saapas

text: Saapas on pitkävartinen jalkine.


title: Saapas

text: Saappaan varret ulottuvat yleensä yli säären puolivälin, joissakin malleissa polviin asti. Joissain saapasmalleissa varret saattavat ylettyä jopa puolireiteen, kuten "kääntövarsipieksuissa", kahluusaappaissa ja joissakin historiallisissa ratsusaappaissa. Lyhimmillään saappaan varret ylettyvät vain nilkkaan tai vähän ylitse, jolloin jalkineita voidaan kutsua "saapikkaiksi".


title: Saapas

text: Saappaiden tavallisimpia päämateriaaleja ovat ainakin nahka, kumi, muovi, ja joissain tapauksissa eri tekstiilit. Täydentäviä materiaaleja on monenlaisia, esimerkiksi metalliset osat, luonnon- tai tekoturkikset ja erilaiset koristeet. Kumisaappaat on tarkoitettu vetisissä paikoissa liikkumiseen. Niitä kevyemmät ja ilmavammat jalkineet ovat "kumiteräsaappaat", joissa kumiseen teräosaan on ommeltu nahkaiset saapasvarret. Jatsarit olivat aikoinaan suositut nahkasaappaat, samoin kuin lapikkaat eli pieksut. Saappaiden kanssa käytettiin joskus pussi- eli saapashousuja, joiden levennetty reisiosa antaa polvelle lisää liikkumatilaa esimerkiksi ratsastettaessa. Saappaat ovat edelleen perusvaruste muun muassa ratsastuksessa. Saappaanheitto on tunnettu leikkimielinen urheilulaji.


title: Saapas

text: Saappaat ovat vaikuttaneet erilaisiin sanontoihin ja nimiin, kuten:


title: Saapas

text: Ennen teollista aikaa suutarit valmistivat saappaat mittojen mukaan. Sittemmin niitä alettiin valmistaa valtaosin teollisesti. Sievin Jalkine on tunnettu kotimainen nahkasaappaiden valmistaja. Nokian Jalkineet valmistaa kumisaappaita.


title: Nastakehrääjä

text: Nastakehrääjä ("Aglia tau") on riikinkukkokehrääjien heimoon kuuluva perhonen.


title: Nastakehrääjä

text: Nastakehrääjä on kookas ja helposti tunnistettava, oranssinruskea perhonen. Molemmilla sukupuolilla on jokaisen siiven keskellä sinimusta, hieman metallinkiiltoinen silmätäplä, jonka keskellä on T-kirjaimen muotoinen valkoinen kuvio. Takasiivissä kuvio on isompi. Siiven ulompi poikkiviiru on siniharmaa ja erottuu hyvin. Koiraat ovat naaraita pienikokoisempia ja väritykseltään tummempia. Niillä on suuret kaksoiskampamaiset tuntosarvet, joilla koiras haistaa naaraan erittämät feromonit. Nastakehrääjän siipiväli on koiraalla 55–62 mm ja naaralla 65–92 mm.


title: Nastakehrääjä

text: Lajista tunnetaan myös värimuoto "f. ferenigra", jonka siipien ulkosarake on musta


title: Nastakehrääjä

text: Lepoasennossa perhonen pitää siipiään päiväperhosmaisesti yhdessä ruumiinsa yläpuolella.